Pejović: Mojkovac je opština koja je pokazala da i prije ulaska u EU možete razmišljati evropski - Vijesti.me\n"ULOGA LOKALNIH SAMOUPRAVA NEMJERLJIVA ZA PODLAVLJE 27"\nPejović u Mojkovcu\nPristupni pregovori su šansa da lokalne samouprave iskoriste mogućnosti koje nude fondovi Evropske unije (EU) i doprinesu razvoju i jačanju sopstvenih kapaciteta, poručio je ministar evropskih poslova Aleksandar Andrija Pejović tokom posjete Opštini Mojkovac.\nPejović je, u razgovoru s predsjednikom Opštine Mojkovac, Rankom Mišnićem, ukazao na mogućnosti koje su svim crnogorskim opštinama na raspolaganju iz EU fondova i istakao tri važne oblasti za razvoj ovog područja, a to su poljoprivreda, turizam i životna sredina.\n“Poljoprivreda je značajan resurs za razvoj ekonomije i pred nama je nova faza, jer uskoro objavljujemo poziv za IPARD II. Takođe, ohrabruje što u turizmu vidimo pozitivna kretanja kad je u pitanju proširenje kapaciteta i ski centri”, poručio je Pejović.\nOn je sa saradnicima, u sklopu projekta Evropski dan u tvom gradu, posjetio Mojkovac, gdje je razgovarao s čelnicima Opštine, učestvovao na javnoj debati o značaju pristupnih pregovora za razvoj opština, posjetio rekonstruisanu sportsku salu i razgovarao s učenicima Srednje mješovite škole „Vuksan Đukić“ o integraciji države u EU.\nPejović je, kako je saopšteno iz Ministarstva, kazao da je uloga lokalnih samouprava nemjerljiva za Poglavlje 27, imajući u vidu da su ulaganja uglavnom na lokalnom nivou.\n“Mojkovac je opština koja je i ranije ušla u proces sortiranja i reciklaže otpada i pokazala da i prije ulaska u EU možete razmišljati evropski i raditi na pravi način”, rekao je Pejović.\nOn je naveo da Ministarstvo evropskih poslova stoji na raspolaganju svima kojima su potrebne dodatne informacije u vezi s projektima koji se finansiraju iz EU fondova, kako bi te šanse bile iskorištene na pravi način.\nMišnić je poručio da razvoj u skladu s evropskim načelima demokratskog društva zahtijeva odgovoran pristup dugoročnom strateškom planiranju.\nOn je rekao da je Mojkovac kao turističko-poljoprivredni centar s očuvanom životnom sredinom vizija čelnika mojkovačke lokalne samouprave, a da su pregovori i fondovi EU šansa za doprinos ostvarenju te vizije.\nMišnić je ocijenio da je Opština Mojkovac, realizacijom tri projekta finansirana iz EU fondova, u šta spada renoviranje sportske sale, osnivanje Regionalnog parka Sinjajevina i projekat Spasimo naše rijeke, pokazala da ima kapacitet da se uhvati u koštac sa složenim procedurama.\nPejović je, uz Mišnića, generalnu direktoricu za turistički razvoj i standarde u Ministarstvu održivog razvoja i turizma Oliveru Brajović, načelnicu Odjeljenja za ekonomske analize u Ministarstvu poljoprivrede i ruralnog razvoja i šeficu Radne grupe za 11. poglavlje Kristinu Lapčević i pomoćnicu Generalnog sekretara za međunarodnu saradnju i evropske integracije u Zajednici opština Crne Gore Vanju Starovlah, učestvovao na javnoj debati Značaj pristupnih pregovora za razvoj opština.\nPejović je tokom debate odgovarao na pitanja zainteresovanih o mogućnostima koje EU nudi opštinama, procedurama prijavljivanja projekata koji se finansiraju iz EU fondova istakavši da će od članstva EU i standarda koje Crna Gora na putu prema članstvu usvaja svi imati koristi.\nBrajović je rekla tokom debate da je EU pozitivno ocijenila oblast turizma, kao i da je prošla godina bila rekordna po svim pokazateljima za oblast turizma.\nPrema njenim riječima, otvorena 33 hotela u Crnoj Gori potvrda dobre razvojne politike Vlade i ukazala da je i u Mojkovcu u prošloj godini porastao broj turista 45 odsto.\nLapčević je navela da put prema EU ne treba da bude samo ispunjavanje obaveza nego dostizanje standarda i višeg kvaliteta života građana. U tom smislu je ukazala na potrebu što efikasnijeg korištenja evropskih fondova u cilju razvoja ruralnih područja.\nStarovlah je navela da Zajednica opština već godinama radi na promociji evropskih vrijednosti na lokalnom nivou i istakla važnost institucionalnih reformi i unaprijeđenja saradnje.\nTokom posjete Srednjoj mješovitoj školi „Vuksan Đukić“, Pejović je sa srednjoškolcima razgovarao o procesu pristupanju Crne Gore EU, njihovom viđenju Unije i očekivanjima od budućeg članstva, kao i o već dostupnim programima EU za njihovo školovanje u državama članicama Unije i mogućnostima za školovanje i rad u drugim članicama Unije.\nIstinu_prezirete 9 mjeseci i 3 nedjelje\nKoji je ovo prevarant..zato smo u EU...za 10 godina..kad se ugasi !!\nMijat 9 mjeseci i 3 nedjelje\nМојковчани свака вам част када сте пребродили гладне године!\nMojkovcani da razmisljaju Evropski...leleeee\nCetinje jos ceka prvu crnogorsku fabriku cokolade, a Mojkovac teretanu pod otvoreniom nebom ...\nsto ne podjes u berane


EURO2016 UŽIVO Udoban život smeta Englezima, Konte na srpski način, Velšani oduševljavaju | SerbianForum\nEURO2016 UŽIVO Udoban život smeta Englezima, Konte na srpski način, Velšani oduševljavaju\nDvadeseti je dan Evropskog prvenstva u fudbalu, na kome nas u naredna četiri čekaju odluke o tome ko će u polufinale. Sve o EURO2016 pratite iz minuta u minut uz Blicsportov blog uživo.\n17.59 - Antonio Konte je oduševio mnoge vođenjem Italije na ovom šampionatu, pokraj terena srčano prati svaki trenutak meča, pa je bio inspiracija i za jednu srpsku parodiju.\n17.45 - Loran Košćelni je dobio 89 odsto duela na prvenstvu Evrope u Francuskoj. To je procentualno više od bilo kog defanzivca, koji je igrao na najmanje tri utakmice na EURO2016.\n17.29 - Pogledajte sve golove iz osmine finala EURO2016 u animiranom izdanju.\n16.21 - Očekuju Nemci protiv Italije borbu do poslednjeg trenutka u četvrtfinalu prvenstva Evrope, a Manuel Nojer je spreman da se pridruži ostatku ekipe u napadu ukoliko bude potrebe za tim.\n15.16 - Četvorica fudbalera zbog žutih kartona neće moći da nastupaju za svoju selekciju u četvrtfinalu EURO2016, od kojih su dvojica Francuzi. Reč je o Ramiju i Kanteu, a pored domaćina, oslabljeni će biti Italijani, koji igraju bez Tijaga Mote, kao i Belgijanci, koji neće moći da računaju na Vermalena.\n14.47 - Roj Hodžson je uz Antonija Kontea najplaćeniji selektor, kada su u pitanju reprezentacije koje učestvuju na EURO2016. Njih dvojica su imali godišnju platu nešto manju od četiri miliona evra, a tako visoka suma nije se isplatila Englezima, pošto su eliminisani već u osmini finala. Najnižu platu zarađuje selektor Rumunije, Angel Jordanesku (100 hiljada evra), dok sada već bivši stručnjak na klupi Rusije, Leonid Slucki nije imao platu, već je jedini priliv novca od saveza dobijao od premija.\n14.33 - Šaljiv pogled na to kako su Islanđani izbacili Engleze sa prvenstva Starog kontinenta.\n14.10 - Uživaju fudbaleri Velsa u Francuskoj, ali uživaju i novinari iz Velsa koji prate reprezentaciju na EURO2016:\n14.00 - Kapiten fudbalske reprezentacije Austrije Kristijan Fuhs povukao se iz nacionalnog tima, nakon ispadanja njegove ekipe sa EURO2016, pa neće biti rival naših "orlova" u predstojećim mundijalskim kvalifikacijama.\n13.39 - Kapiten fudbalske reprezentacije Engleske Vejn Runi naglasio je da bi naredni selektor ekipe mogao da bude stranac, ali da bi više voleo domaćeg trenera na toj funkciji.\n13.32 - Najviše šuteva iz redova aktuelnog šampiona Evrope, Španije uputio je ka protivničkom golu Alvaro Morata (13). Međutim njegovi saigrači iz ofanzivne linije nisu bili tako raspoloženi, jer su posle napadača Juventusa najviše pokušaja imali defanzivci, Serhio Ramos i Đerar Pike.\n13.16 - Najviše prekršaja na dosadašnjem EURO2016 napravili su Italijani, čak 68. Slede ih Portugalci sa osam manje, a u samom vrhu tu su još i Mađari, Islanđani i igrači Severne Irske.\n13.05 - Bivši defanzivac Liverpula Garet Sautgejt smatra da je za krah engleske reprezentacije kriva "ušuškanost" mladih fudbalera.\n"Voze ih na treninge, vežbaju na veštačkim terenima, igraju u skupocenoj opremi, sve im je 'na tacni' kako bi mislili samo o fudbalu. I, mi tako mislimo da stvaramo ljude, a ustvari pravimo od njih bebe", smatra Sautgejt.\n13.04 - Fudbaleri Velsa su iskoristili slobodne trenutke pred svoj četvrtfinalni meč sa Belgijom da prošetaju i, na oduševljenje lokalnih meštana, u Francuskoj malo "igraju lopte" sa njima, napolju:\n13.03 - Izvršni direktor Fudbalskog saveza Engleske, Martin Glen, ne isključuje mogućnost da posle debakla na Evropskom prvenstvu i ostavke Roja Hodžsona sledeći selektor bude žena.\n13.02 - U javnosti se pojavilo, a u Velikoj Britaniji izazvalo veliku pometnju, tajno snimljeno slavlje velških reprezentativaca kada su videli da Island eliminiše Englesku sa Evropskog prvenstva u fudbalu.


Crna Gora: Rijaliti program, politička volja i nevolja - BBC News na srpskom\nNatpis na slici Crna Gora uvela je takozvano pinovanje, zaštitu šifrom, programa štetnih za maloletnike\n„Time nisu zabranjeni rijaliti programi", kaže za BBC na srpskom Elvira Ceković, portparolka Agencije za elektronske medije Crne Gore.\nNatpis na slici Emitovanje rijaliti programa u Crnoj Gori od 2016. godine zabranjeno je pre 23 časa\n„Novom izmenom koja treba da stupi na snagu predviđeno je da se ta odluka sada odnosi i na kablovske operatere. Na taj način su svi emiteri izjednačeni", kaže Ceković i dodaje da je to samo prva izmena Pravilnika.\nDruga se odnosi na takozvano „pinovanje", odnosno zaključavanje ili šifrovanje programa.\n„Crnogorski operateri su dužni da sve programske sadržaje u osnovnom paketu, koji su neprimereni za maloletnike ispod 18 godina, pinuju".\n„Ovo se ne odnosi samo na jednu vrstu programa, niti na jednu državu. Odnosi se na sadržaje koji se svakodnevno emituju, a mogu uticati na razvoj maloletnika", dodaje Ceković.\n„Aktuelni trenutak je takav da, zbog učestalih kritika upućenih najvišim javnim funkicionerima preko televizija Hepi i Pink, a zahvaljujući gostima u emisijama na ovim televizijama, došlo je do reakcije u vladajućoj političkoj strukturi. Pokrenuli su pitanje upravo rada kablovskih operatera", kaže za BBC na srpskom direktor ove nevladine organizacije Goran Đurović.\nOn dodaje da organizacija na čijem je čelu nije zadovoljna rešenjem i da ne treba dozvoliti emitovanje „programa koji promoviše govor mržnje i nasilja".\nNatpis na slici Zaštita programa šifrom u Crnoj Gori trebalo bi da počne tek u martu\n„Zakonski okvir je ono što je direktiva Evropske unije i ništa dodatno nije potrebno, osim pridržavati je se", kaže.\n„Insistriraćemo i dalje da se ovaj pravilnik dograđuje, dopunjuje i da bude u interesu javnosti Crne Gore".\n„Pre nekoliko godina se u Hrvatskoj emitovao regionalni Veliki brat koji se emitovao u pet zemlja u regionu. Hrvatska je jedina od tih zemalja koja ima, može se reći, najliberalnije zakone, ali je hrvatski regulator jedini kaznio emitera zbog neprimerenog sadržaja".\n„Mi smo tada emitera kaznili visokom kaznom od 15 hiljada evra, pozivajući se na članove zakona koji govore o ljudskom dostojanstvu, podstrekivanju maloletnika na konzumiranje alkohola i veličanje konzumiranje alkohola", dodaje.\nKako kažu u Agenciji za elektronske medije Hrvatske, istraživanja su pokazala da deca do 12 godine života još uvek ne mogu sa sigurnošću da razlikuju stvarnost od fikcije, a rijaliti programi su u tom smislu u takozvanoj „sivoj zoni".\n„Strogim zakonskim rešenjima i pravima se ništa ne može rešiti, potrebno je raditi na primeni zakona, medijskoj pismenosti, ali i raditi sa medijima na razvijanju medijske kulture", kaže Tomljenović.\nSrbija i Crna Gora: Šta je prava slika odnosa dve države


izvor: vecernje novosti foto: vn 24.08..2018.\nDolazak migranata u BiH, posebno iz islamskih zemalja, je plan skovan u Sarajevu u bošnjačkoj političkoj kuhinji. Cilj je naseliti BiH što većim brojem muslimana koji će za koju godinu postati građani BiH i učestvovati i na izborima i omogućiti bošnjačkim političarima da učvrste svoje pozicije i da pokušaju menjati unutrašnje uređenje BiH.\nOvome u prilog ide i činjenica, kako kažu, da se već mesecima ništa konkretno ne dešava po pitanju odlaska migranata u BiH, već da iz meseca u mesec njihov broj raste, a da zajedničke institucije ništa ne čine da migranti odlaze iz BiH, već naprotiv, otvaraju migrantske centre da ostaju.\nU Bihaću su rođene i tri bebe koje pripadaju migrantskoj populaciji. Ovo je samo početak.\nPredrag Ćeranić, dekan Fakulteta za bezbednost u Banjaluci, kaže da je poziv mograntima da skrenu sa planirane maršrute (preko Srbije prema Nemačkoj) i dođu u BiH upućivao još 2015. godine bivši reis Mustafa Cerić, koji je i danas politički aktivan.\nOn dalje kaže da je zanimljiva i struktura migranata koji dolaze u BiH.\n- Najviše je Pakistanaca, skoro 90 odsto, manje grupe dolaze iz Irana, poneko je iz Avganistana, iz Sirije niko. U Pakistanu nema ratna dejstva, ratom nije zahvaćen ni Iran, što znači da se radi o ekonomskoj migraciji. Da li je iko iz institucija BiH stupio u kontakt sa ambasadama ili vladama pomenutih zemalja - pita Ćeranić.\nOn dodaje da dolazak migranata iz islamskih zemlja u BiH jasno pokazuje plan bošnjačke političke elite da u BiH dobija nove građane, odnosno muslimane koji će sutra da odlučuju ko će biti vlast u BiH.\n- Dolazak na hiljde islamista u BiH odgovara Bakiru Izetbegoviću i SDA. BiH je prema bošnjačkoj politici dobro stanište za migrante i oni će definitivno da ostanu u BiH, jer sve što se sada radi sa nivoa BiH je u tom smeru. Ipak nakon oktobarskih izbora, kada dođe do izbora nove vlasti na državnom novou BiH, a gde neće biti ni SDA ni Savez za promene, rešavanju ovog problema će se prići mnogo ozbiljnije. Zasada to očigledno nije moguće - kaže Staša Košarac, šef Kluba poslanika SNSD.\nMinistar bezbednosti BiH Dragan Mektić, s druge strane, izjavio je da je u BiH od početka godine ušlo oko 11.000 migranata i da ih je sada u zemlji od 2.000 do 2.300.\nStasa Košarac, šef Kluba poslanika SNSD u Parlamentu BiH, kaže da dolazak na hiljade migranata iz islamskih zemalja u BiH uopšte nije naivna stvar i da su institucije Republike Srpske na to prve upozoravale ali da su naišle na ignorisanje, kako bošnjačkih političara, što i ne čudi, ali i od srpskih predstavnika koji čine vlast na nivou BiH.\nInače, najalarmantnija situacija oko migranata je u Unsko-sanskom kantonu, gde je, prema podacima Ministarstva unutrašnjih poslova USK, od januara do 5. avgusta Uprava policije registrovala 5.502 migranta na području ovog kantona, od čega 4.163 u Bihaću. Prema procenama policije, između 3.300 i 3.600 migranata trenutno boravi u ovom gradu. Inače, ovde su rođene i prve bebe migranti. Zasada ih je tri.


Stranačke aktivnosti\t Čet, 06.09.2018. 09:44\nTražimo od KJKP ViK i SDA da daju konkretne odgovore na očite nezakonitosti u radu ovog javnog preduzeća\nPovodom neuspješnog pokušaja KJKP Vodovod i Kanalizacija Sarajevo da demantira navode o brojnim nezakonitostima koje smo javno iznijeli, upućujemo čelnicima ove firme, ali i SDA koja zapravo rukovodi ovim javnim preduzećem, slijedeća pitanja:\nKoliko je radnika, na koja radna mjesta i sa kojom stručnom spremom zaposleno u periodu otkako je Azra Muzur imenovana za v.d. direktorice KJKP ViK i ko su ti ljudi imenom i prezimenom?\nNa koliko tendera koje je raspisao KJKP ViK je kao pobjednik izabrana firma Bihexo d.o.o. Sarajevo u vlasništvu zeta Bakira Izetbegovića i koliko su vrijedni ugovori koji su joj dodjeljeni?\nZašto i prema kom zakonskom osnovu KJKP ViK Sarajevo je mijenjao projekat izgradnje odvodnje oborinskih voda u sklopu izgradnje 9. transferzale Sarajevo, čiji investitor je Direkcija za ceste Kantona Sarajevo i to nakon što je posao izgradnje dodjeljen firmi Euroasfalt?\nKo je i kako uradio poslove rekonstrukcije laguna Bačevo za koje je KJKP ViK raspisao tender za te radove nakon što su radovi već obavljeni, o čemu je i KJKP ViK javnost obavjestio putem svoje web stranice?\nKako je moguće da je Nadzorni odbor KJKP ViK poništio konkurs za izbor direktora ovog preduzeća, a onda rekao da ta odluka ne važi i nastavio proceduru izbora direktora?\nUopšte ne čudi da je jedan od prvih koji su stali u odbranu (ne)zakonitosti rada KJKP ViK zapravo bio Mirza Čelik, osumnjičenik koji je privođen u predmetu „Zadruga“ i predsjednik kluba poslanika SDA u Skupštini Kantona Sarajevo, s obzirom da je i njegova porodična firma „Telefongradnja“ d.o.o. od ovog javnog preduzeća dobila poslove vrijedne gotovo pola miliona konvertibilnih maraka. S obzirom na te činjenice, Čelik je posljednja osoba koja o KJKP ViK ima pravo govoriti bilo šta.\nPozivamo Vladu KS da ako ima imalo integriteta osigura da se poslovanje KJKP ViK vrati u zakonske okvire. U suprotnom bit će sasvim jasno kako su premijer Adem Zolj i ministri u Vladi saučesnici u brojnim nezakonitostima.


Liturgija uoči Sabora, služi partrijarh Porfirije - Radio televizija Pančevo\nLiturgija uoči Sabora, služi partrijarh Porfirije\n24. maja 2021. 24. maja 2021. 0222\nU Hramu Svetog Save u Beogradu počela je liturgija koja prethodi redovnom zasedanju Svetom arhijerejskom saboru Srpske pravoslavne crkve, prvom kojim će predsedavati patrijarh Porfirije nakon ustoličenja u februaru ove godine.\nSabor SPC održava se nakon jednogodišnje pauze zbog epidemije virusa korona, a ovo će biti drugi put da se održava u Hramu Svetog Save.\nOčekuje se da će jedna od glavnih tema najvišeg zakonodavnog crkvenog tela biti izbor mitropolita crnogorsko-primorskog za kojeg će, prema navodima medija, biti izabran episkop budimljansko-nikšić Joanikije, koji je i trenutni administrator Mitropolije na Cetinju.\nMeđu temama očekivalo se i da bude izbor mitropolita zagrebačko- ljubljanskog, ali kako navode Večernje novosti, pozivajući se na izvore iz SPC-a, velike su šanse da taj izbor neće biti među temama ovog zasedanja Sabora jer je to, navode, izuzetno osetljivo mesto, pa je procenjeno da ne treba žuriti sa biranjem nadležnog arhijereja.\nStanje na KiM i bezbednost srpskog stanovništva u južnoj srpskoj pokrajini stalna je tema Sabora SPC, a današnja sednica će biti održana samo dva dana pošto su privremene prištinske vlasti od Uneska tražile da se četiri spomenika srpske kulture na KiM, koja se nalaze na listi svetske kulturne baštine izostavi iz kategorije “u opasnosti”.\nRanije planirano ustoličenje Porfirija u Pećkoj patrijaršiji na ovom Saboru odloženo je iz epidemiioloških razloga.\nDanas počinje isplata novčane pomoći građanima na KiM\nVučić u poseti Rasinskom okrugu\nNikoleta Dragaš 24. februara 2019. 24. februara 2019.


„Krov sveta”: Auto-put Sečuan–Tibet spaja brojne moderne gradove i varoši\nPetak, 06.08.2021. u 11:20\n„Krov sveta”: Auto-put Sečuan–Tibet spaja brojne moderne gradove i varoši\nЧилонгоу мост на Тонгмаи деоници ауто-пута Сечуан–Тибет\nSadašnji auto-put Sečuan–Tibet, sa južnom trasom od 2.146 kilometara i severnom od 2.412 kilometara, u prometu je već više od 60 godina. Poboljšanjem uslova na putevima i razvojem ekonomskih i socijalnih prilika na Tibetu, auto-put Sečuan–Tibet postao je poput isprepletene mreže. Spaja sve gradove i varoši duž auto-puta, formirajući grupu popularnih urbanih gradova sa funkcionalnom celinom i kompletnim javnim dobrima.\nGrad Lindži, okrug Baji\nOpštinska vlada grada Lindži smeštena je u okrugu Baji. Zbog svoje male nadmorske visine, dobrih ekoloških uslova i čistoće, oduvek je bio omiljen među turistima. Poslednjih godina grad Baji se oslanja na prednosti otvaranja međunarodnog auto-puta 318, glavnih pokrajinskih puteva i železničke pruge Lalin, radi neprestanog poboljšavanja infrastrukture grada kao i unapređivanja njegovog sveukupnog izgleda.\nČangdu, smešten na severnoj deonici autoputa Sečuan–Tibet, važan je grad u istočnom delu Tibeta i od davnina predstavlja važnu raskrsnicu drevnih puteva Tang dinastije, te Puta svile. Međutim, zbog svoje lokacije u dubokim planinama i klisurama, lošeg prevoza i urbanizacijskog plana, već duže vreme je razvoj Čangdua nefunkcionalan i ograničen.\nOd 2012. godine, uz podršku Centralnog komiteta i autonomne regije, na osnovu svoje luksuzne lokacije, vredno se radilo na revitalizaciji prirodnih resursa i unapređenju grada. Posvećeno se ulaže u razvoj urbanističkog plana ove buduće metropole.\nPrema rečima Ćinga Džendonga, ministra Čangdua, promena ovog grada može se opisati kao neverovatna. Naime, u prošlosti je urbani deo grada zauzimao površinu od samo 4,6 kvadratnih kilometara sa samo šest mostova, dok je trenutna površina grada skoro tri puta veća, sa trinaest mostova, a stepen urbanizacije celog grada je dostigao 35%.\nVozeći južnom linijom auto-puta Sečuan–Tibet, od istoka ka zapadu, redom ćete proći Makang, Cuogong, Basu kao i okruge Bomi i Gongbuđangda u Lindžiu i druga mesta. Dugo su ova mesta bila poprilično mala, nacionalni auto-put je prolazio kroz njih i predstavljao glavnu ulicu, sa nekoliko prodavnica na obe strane ulice, te su, sve u svemu, uslovi bili poprilično loši.\nDanas ovi okruzi nisu više onakvi kakvi su nekada bili. Sada imaju visoke zgrade, mnoštvo ulica i kompletna javna dobra. Neki gradovi su čak izgradili i nova područja gde se može preći reka. U jeku turističke sezone su ogromne gužve na putevima i teško je naći smeštaj. Pored Centralnog okruga, neki manji gradovi su se, uz pomoć pogodnosti nacionalnog auto-puta 318, takođe razvili u karakteristične gradove sa jedinstvenim šarmom.\nRanvu međunarodni kamp na obali jezera Ranvu\nJezero Ranvu, smešteno u okrugu Basu, poznato je mesto na istočnom delu Tibeta. Poslednjih godina ubrzana je izgradnja infrastrukture istoimenog grada koji se nalazi na obali jezera, te je postao prometno turističko mesto. Obala Ranvu je uz promotivna ulaganja izgradila međunarodni kamp, sa površinom od skoro 5.000 metara kvadratnih, koji uključuje restorane, kafiće i auto-kampove. Ovo je postalo veoma popularno mesto za turiste koji posećuju Tibet.\nViše od pola veka, kao važna prometnica Tibeta, žila kukavica koja ujedinjuje i koja spaja Tibet i Sečuan, ovaj auto-put igra veoma važnu ulogu. Duž njega su brojni moderni gradovi, od malih do velikih, poput bisera, koji osvetljavaju liniju Sečuan–Tibet, te novi život ljudi svih etničkih grupa.


SAOPŠTENJE POTPREDSEDNIKA, VLADANA SEKULIĆA\nobraćam vam se kao jedan od kandidata za prvog čoveka kluba.\nViše od dve nedelje sam imao borbu sa virusom, i samim time, bio bez mogućnosti da se bavim određenim dešavanjima vezano za predstojeću Skupštinu. U pojedinim medijima, portalima, FB stranicama se plasira slika o navodnom “ratu za OFK Beograd“, što zaista, najblaže rečeno, ne odgovara istini.\nStvaranje takvog miljea osim što je netačno i predstavlja notornu laž, stvara atmosferu koja u ovom trenutku najmanje treba klubu koji jе već dovoljno suočen sa problemima koje celokupna sportska javnost u Srbiji zna.\nKao potvrdu navedenog, danas sam sa Saletom Stevanovićem imao sastanak na kome smo razmenili svoja mišljenja i izneli stavove o tome kako vidimo OFK Beograd u narednom periodu. Ono u čemu se ne razlikujemo je zajednička želja da OFK Beograd ide napred.\nMoje mišljenje je da se problemi stvarani decenijama, mogu rešiti samo sistemski uz pomoć države. U prethodnom periodu bilo je objektivnih problema, posebno izazvanih vanrednim stanjem koje traje već 9 meseci izazvanim koronom. I mnogo veći i stabilniji klubovi, bore se za opstanak u datim okolnostima. Na kraju krajeva, i dva naša najveća kluba, teško bi bez te pomoći opstala.\nMoj zadatak je upravo taj, da pomognem da se nađe model rešavanja dugova prema državnim institucijama (čine preko 90% ukupnog duga), da se stvore uslovi da klub ima obezbeđene finansije za dnevno funkcionisanje. Jer samo uz stabilno finansiranje, možemo ostvariti sportske ciljeve kojima težimo.\nSvi koji žele dobro OFK Beogradu su potrebni klubu, i bivši igrači, navijači, privrednici, ukratko svi kojima je plavo-bela boja pri srcu.\nZato bih zamolio sve aktere da budu korektni, dostojanstveni i da svako kaže bez sujete i animoziteta šta smatra rešenjem za naš klub.\nVladan Sekulić, potpredsednik UO OFK Beograda


Početak suđenja po tužbi Advokatske komore Beograda protiv Komore javnih beležnika predvidjen je za 26. decembar pred Višim sudom u Beogradu, saopštila je Komora.\nTužbu advokata zastupaće pred sudom predsednik AKB Slobodan Šoškić.\nAKB je podnela je tužbu protiv Komore javnih beležnika jer smatra da je osnovana nezakonito, te da su svi njeni akti ništavni.\nZakonom o javnim beležnicima predviđeno je da se Komora osniva u roku od 15 dana od imenovanja 100 javnih beležnika, što se međutim nije dogodilo, jer su imenovana svega 94 beležnika 1. avgusta 2014. godine, podseća se u tužbi.\nZbog toga AKB tužbom traži od suda da poništi sve akte osnivačke skupštine javnobeležničke komore, odnosno da utvrdi da je neistinit zapisnik sa te skupštine, da poništi statut Komore javnih beležnika i odluku o izboru predsednika Komore.\nTakođe je predloženo da sud, van ročišta, donese privremenu meru kojom će Komori javnih beležnika zabraniti da "vrši aktivnosti kojima se organizuje rad javnih beležnika" u vezi sa poslovima zaključenja ugovora u formi javnobeležničkog zapisa, a za koje je Zakon predvideo njihovu nadležnost.\nTo su poslovi sastavljanja ugovora o imovinskim odnosima između supružnika ili vanbračnih partnera, sporazum o deobi zajedničke imovine supružnika ili vanbračnih partnera, sporazum o zakonskom izdržavanju, ugovora o raspolaganju nepokretnostima, ugovora o ustupanju i raspodeli imovine za života, ugovor o doživotnom izdržavanju, obećanja poklona i ugovori o poklonu za slučaj smrti.\nU tužbi se obrazlaže da tužena Notarska komora sastavljanjem pomenutih ugovora, kao "nezakonito konstituisana, neovlašćena organizacija svakodnevno nanosi štetu advokaturi kao samostalnoj i nezavisnoj, Ustavom uspostavljenoj službi koja organizuje rad advokata, čini nenadoknadivu materijalnu i nematerijalnu štetu".\nKomora javnih beležnika osnovana je 15. avgusta, a beležnici su počeli da rade 1. septembra.


Erdogan u poseti Grčkoj u vreme zategnutih odnosa s EU i SAD\nBeta 6. decembra 2017. 19:45\nPredsednik Turske Redžep Tajip Erdogan sutra će početi posetu Grčkoj, u nadi da će poboljšati uglavnom hladne odnose dve susedne zemlje, članice NATO, u vreme preispitivanja turskih odnosa s EU i SAD.\nErdogan će se sutra sastati s grčkim premijerom Aleksisom Ciprasom i predsednikom Prokopisom Pavlopulosom, a bezbednosne mere u Atini biće na visokom nivou. Grčke vlasti danas su zabranile demonstracije u Atini za vreme trajanja Erdoganove posete.\nU petak će Erdogan razgovarati s pripadnicima grčke muslimanske manjine, na severoistoku zemlje.\nPortparol grčke Vlade Dimitris Canakopulos rekao je da poseta turskog lidera ima „izuzetno veliki značaj i važnost“ i da grčki zvaničnici očekuju „izuzetno konstruktivne razgovore“.\nTo će biti prva Erdoganova poseta Grčkoj u svojstvu predsednika Turske, dok je ranije dva puta dolazio kao premijer.\nU fokusu razgovora biće izbeglička kriza, pošto su grčka ostrva kapija Evrope za migrante koji dolaze iz Turske, kao i regionalni odnosi, energetske i poslovne veze i zaustavljeni put Turske ka EU.\nDugotrajni teritorijalni spor dve zemlje oko dela Egejskog mora takodje će biti tema razgovora.\nErdogan dolazi u posetu Grčkoj u vreme kada njegova zemlja postaje sve više izolovana na medjunarodnoj sceni i on bi, prema ocenama analitičara, mogao da iskoristi put u Atinu za popravljanje odnosa.\nOdnosi Turske s nekoliko evropskih zemalja, s Nemačkom pre svega, kao i s EU kao celinom, znatno su pogoršani posle Erdoganovog odgovora na neuspeli puč jula 2016. godine.\nDesetine hiljada Turaka otpušteno je s posla, a desetine hiljada ljudi uhapšeno je zbog navodne povezanosti s islamskim propovednikom Fetulahom Gulenom koji živi u SAD i kog turski predsednik optužuje za organizovanje državnog udara.\nGrčka je tek druga zemlja EU, posle Poljske, koja je pozvala Erdogana u posetu posle neuspelog puča.\nDžaferi nije dozvolio Mickoskom da se kao lider opozicije obrati poslanicima\nAdvokati optuženih za „27. april“ kažnjeni sa po 1.000 evra\nŠekerinska: Partijski interesi vode u nove izbore\nOko 200 migranata prešlo reku Maricu i ušlo u Grčku\nZaev: Spreman sam na razgovor sa opozicijom kako bi…


Novi zadnji vezni Partizana je bivsi fudbaler Mancester Junajteda! - Grobari-Jug1970\nNovi zadnji vezni Partizana je bivsi fudbaler Mancester Junajteda!\nKako MOZZART Sport saznaje, crno-beli su blizu dogovora sa Erikom Đemba Đembom! Nekadašnji kamerunski reprezentativac trebalo bi da stigne u Humsku 1 do četvrtka, posle čega bi bio prijavljen za naredno kolo kvalifikacija za Ligu šampiona\nBomba u Humskoj 1! Novi fudbaler Partizana biće Erik Đemba Đemba, saznaje MOZZART Sport! Crno-beli su u završnim pregovorima sa nekadašnjim reprezentativcem Kameruna i mada još nema zvanične potvrde ovaj posao trebalo bi da se privede kraju do sredine sledeće sedmice. Čelnici srpskog prvaka, na čelu sa sportski direktorom, Albertom Nađom, poslednjih dana intenzivirali su kontakt sa bivšim članom Mančester junajteda i ako sve bude teklo prema ranijem dogovoru, 32-godišnji fudbaler sredine terena će stići u Humsku 1 kao zvezda prelaznog roka. Čak postoje nagoveštaji da bi momak koji je prethodnu sezonu proveo u Izraelu, noseći dres Hapoela iz Tel Aviva, mogao da stigne u Beograd najkasnije do četvrtka, jer tad ističe rok za prijavu igrača za narednu rundu kvalifikacija za Ligu šampiona, u kojoj će Partizan učestvovati ako u sredu eliminiše jermenski Širak.\nDolazak Đemba Đembe trebalo bi da bude od značaja za mladu ekipu Paritzana, jer bi iskustvo iz pet država nekadašnji fudbaler Nanta, Mančetser junajteda, Aston Vile, Barnlija, Katara, Odenzea i pomenutog Hapoela preneo na mladu ekipu, a Vuk Rašović bi konačno dobio čvrst oslonac i agresivnost u veznom redu, upražnjenu odlaskom Milana Smiljanića u Genčlerbirligi.


EHF prelomio – otkazan završni turnir Lige šampiona za dame! – Balkan-Handball.com\nHome / Balkan / EHF prelomio – otkazan završni turnir Lige šampiona za dame!\nEHF prelomio – otkazan završni turnir Lige šampiona za dame!\nPoslednja izmena: 26/06/2020\nVideo sastanak Evropske kuće rukometa, koji je održan u petak 26. juna, rezultirao je otkazivanjem zvaršnog turnira DELO Lige šampiona za dame. Prevashodno je bila doneta odluka da se završni turnir pomeri za prvu nedelju septembra (od 3. do 6.), uz odigravanje i utakmica četvrtfinala u Budimpešti. Međutim, uz pratnju situacije sa pandemijom virusa Covid-19, izvršno telo EHF-a potvrdilo je da turnira neće biti.\nProteklih dana bili smo u svakodnevnom kontaktu sa rukometnim savezom Mađarske, koji nas je obavestio da moramo voditi računa o novim, restiktivnim merama, kao i o merama koje u zemlji predviđenoj za održavanje završnog turnira važe za inostrane goste, rekao je predsednik EHF-a Mihael Viederer.\nOdluka da se ne održi završni turnir (F4 ili u vidu F8 turnira) neće uticati na početak nove takmičarske sezone u DELO Ligi šampiona, koji je zakazan za 12. i 13. septembar. Žreb za grupnu fazu biće održan 1. jula u Beču.\n← Prethodni članak TUŽNA VEST – Preminuo predsednik RK Prespa Ilče Kotevski\nNaredni članak → Toni Đerona stigao u Beograd


Beta 8. maja 2021. 08:25\nSamostalni poslanik u Skupštini Srbije Vladan Glišić izjavio je da lidera Srpskog patriotskog saveza Aleksandra Šapića „očigledno“ nije interesovalo da pravi ozbiljnu političku organizaciju, već samo paravan za ambiciju da postane gradonačelnik Beograda.\nGlišić koji je donedavno bio bliski saradnik lidera SPAS-a, rekao je za list Danas da Šapića „očigledno nije interesovalo da pravi političku organizaciju koja bi trajala i imala svoju idelogiju već samo paravan za svoju menadžersku ambiciju“ da bude gradonačelnik Beograda.\n„Procenio je da mu to može omogućiti jedino utapanje SPAS-a u Srpsku naprednu stranku (SNS). Mislim da mu je to pogrešna procena, ali vreme će pokazati ko je bio u pravu“, rekao je Glišić koji je na parlamentarnim izborima bio na listi SPAS-a, ali se sa Šapićem razišao odmah po formiranju parlamenta.\nPrema rečima Glišića, „kao član SNS-a Šapić može da nosi i listu u Beogradu, pa ako propadne, to će biti neuspeh samo Šapića, a ne i lidera SNS“, ali ako ostvari dobar rezultat, onda će to pre svega biti potvrda snage lidera SNS pa tek onda Šapića“.\n„S druge strane, beogradski SNS je pun ljudi ministra Stefanovića. Neko mora da ima motiva i volje da se sa svima njima obračuna, a Šapić je tu idealan“, ocenio je Glišić.


Više od 400 slučajeva zlostavljanja maloletnika u Vatikanu! - Telegraf.rs\n29/08/12 | 15:16\nViše od 400 slučajeva zlostavljanja maloletnika u Vatikanu!\nPrema izveštaju Vatikana, tokom prošle godine pokrenuto je 599 novih postupaka, od kojih se 440 odnosi na teža krivična dela, a čak 404 na zlostavljanje maloletnih lica\nNadležne institucije u Vatikanu pokrenule su prošle godine 404 postupka protiv sveštenika koji su zlostavljali maloletna lica.\nU izveštaju Vatikana navodi se da je pokrenuto ukupno 599 novih postupaka, od kojih se 440 odnosi na teža krivična dela. Vatikanska Kolengregacija za veru je stoga papi Benediktu XVI podnela zahtev za otpuštanje 125 osoba iz klera, dok je za još 135 zatraženo razrešenja od poslova koje obavljaju.\nZagrebački "Jutarnji list" piše da je Izveštaj o aktivnostima Vatikana najzanimljiviji dokument jer sadrži opise onoga što je u zaključnim računima samo zbrojeno.\nInače, Vatikan je poslednjeg dana 2011. godine imao 594 državljana: 71 kardinala, 307 crkvenih funkcionera s diplomatskim statusom, još 51 crkvenog fukcionera, jednu monahinju, 109 papinskih stražara i 55 laika.\nDozvolu boravka u Vatikanu imalo je još 238 osoba sa nevatikanskim državljanstvima. Država Vatikan je, kako se navodi, lane potrošila 32 miliona kilovatčasova električne energije, 4,5 miliona za svaku vrstu promocije, kao i 1,8 miliona za papinske vile.\nKongregacija za kler je 2011. godine, kako se navodi, odobrila oslobađanje od svešteničkih obaveza 540 sveštenika, đakona i monaha.


Elena Pejić najbolja džez balerina u svetu! - Moj pedijatar\nElena Pejić (11), učenica četvrtog razreda Osnovne baletske škole u Novom Sadu i OŠ „Đuro Daničić“ osvojila je dve medalje za Srbiju na Svetskom prvenstvu u modernom plesu u Poljskoj. Elena je postala svetska šampionka u dečijoj kategoriji u džez plesu, ali i vicešampionka u modernom plesu.\nJedna od naših najtalentovanijih mladih plesačica kaže da je ovo za nju ostvarenje sna, zato što je ples, ono čime želi da se bavi u životu.\n– Jako mi znače ove medalje. Kada me pitaju šta želim da budem kad porastem, ja mislim samo na ples- kaže Elena.\nOna trenira od treće godine, a iza njenih uspeha stoji ogroman trud i rad, jer ide u dve škole, a pred velika takmičenja trenira i po dva puta dnevno.\n– Ume da bude zaista naporno, nekada jedva stižem da uradim sve. Ipak, ništa nije teško kada radiš ono što voliš- kaže mlada šampionka.\nUz sve obaveze, ona mora da pazi i na ishranu, kao i da se ne preforsira, jer još uvek dete. Elena je do sada uspela da osvoji čak 45 medalja na raznim takmičenjima.


Preko štanda do 50 miliona evra - PKS-RPK Novi Sad\nLane srpske firme na međunarodnim sajmovima dogovorile vredne i unosne poslove; U prvoj polovini ove godine na sajmovima bilo 78 srpskih kompanija, koje su ostvarile više od 1.000 kontakata.\n– Primer uspešnog nastupa srpskih kompanija na međunarodniim sajmovima u inostranstvu je kompanija „Master frigo“, koja je nakon učešća na međunarodnom sajmu robnih marki „PLMA 2017“, započela saradnju sa kupcem iz Rusije i potpisala predugovor vredan milion evra – objašnjava Jovanka Ćalina, rukovodilac Centra za međunarodnu promociju PKS. – Nastup na sajmovima i dalje predstavlja najbolji način privredne promocije i unapređenja plasmana robe i usluga i učestvuje u kreiranju kompetitivne prednosti i izgradnji adekvatne tržišne pozicije kompanija.\n– Privredna komora Srbije u saradnji sa Razvojnom agencijom Srbije, pokrivajući oko 80 odsto troškova, omogućava privrednicima da se na nacionalnim štandovima Srbije predstave na najvećim i najznačajnijim svetskim sajmovima – kaže Ćalina. – Tu im se pruža mogućnost da ostvare kontakte od presudnog interesa i direktno potpišu poslovne ugovore o širenju plasmana svojih proizvoda ili usluga. Takođe, PKS kroz sajamske manifestacije utiče na podizanje renomea i imidža Srbije kao investicione destinacije, a svakako i na transparentnost privrednog potencijala.\n– Plasman srpskih proizvoda u Rusku Federaciju iz razloga jedinstvenog, preferencijalnog trgovinskog sporazuma i bescarinskog izvoza na tržište od oko 140 miliona stanovnika karakteriše startna, konkurentna, cenovna prednost u odnosu na druge, uvozne proizvode – dodaje Jovanka Ćalina. – O značaju rezultata srpskog izvoza u Rusiju govori i faktor udaljenosti veći od 2.000 kilometara, koji i pored visokih transportnih troškova, ne ograničava tražnju. Srpski proizvod je cenjen, prepoznat kao kvalitetan, ima kupca i ukupan utisak srpske poslovne zajednice je da je taj trend neophodno održati i valorizovati, a da potencijali nisu ni izdaleka iscrpljeni.\n– Fokusiramo se na one, za privredu najznačajnije, gde su prvenstveno konkurentni cenom i kvalitetom – dodaje Jovanka Ćalina, rukovodilac Centra za međunarodnu promociju PKS. – Pored sajmova na kojima tradicionalno učestvuje srpska privreda, trudimo se da svake godine unapredimo saradnju sa tržištima gde ima potencijala, ali koji još uvek nisu u dovoljnoj meri iskorišćeni. Učešće naših kompanija na najuglednijim međunarodnim sajmovima u svetu direktno doprinosi kvalitetnijem pozicioniranju srpskih brendova i ukupnom izvozu Srbije.\nKAZBILD – Međunarodni sajam građevinske industrije održaće se u Almati, u Kazahstanu, od 5. do 8. septembra 2017. godine. Sajam KAZBILD je najveći sajam građevine i opremanja u Kazahstanu i regionu, a spada i među vodeće sajmove ove industrije u svetu.\nWORLD FOOD MOSKVA – Međunarodni sajam prehrambenih proizvoda koji će se održati u Moskvi, Ruska Federacija, u periodu od 11. do 14. septembra 2017. godine. To je vodeći međunarodni sajam iz oblasti prehrambene industrije na tržištu Rusije i zemalja bivšeg Sovjetskog Saveza.\nMOS – Međunarodni sajam preduzetništva koji će se održati u Celju, u Sloveniji, u periodu od 12. do 17. septembra 2017. godine. MOS je vodeći međunarodni sajam iz oblasti preduzetništva u Sloveniji.\nANUGA – Međunarodni sajam prehrambene industrije, koji će se održati u Kelnu, Nemačka, u periodu od 7. do 11. oktobra 2017. godine. ANUGA je jedan od najvećih međunarodnih sajmova iz oblasti prehrambene industrije na svetu, koji se svake druge godine održava u Kelnu.\nA+A – Međunarodni sajam lične zaštite, bezbednosti preduzeća i zaštite zdravlja na radu sa kongresom, koji će se održati u Diseldorfu, Nemačka, u periodu od 17. do 20. oktobra 2017. godine. „A+A“ sajam se održava svake druge godine.\nAGROKOS – Međunarodni sajam poljoprivrede, koji će se održati u Prištini, u periodu od 18. do 20. oktobra 2017. godine\nWORLD FOOD INDIA – Međunarodni sajam prehrambene industrije, koji se održava u Nju Delhiju, Indija, od 3. do 5. novembra 2017. godine. Sajam predstavlja platformu za unapređenje privredne saradnje dvaju zemalja.\nAGRITEHNIKA – Međunarodni sajam poljoprivredne mehanizacije, koji će se održati u Hanoveru u Nemačkoj, u periodu od 12. do 18. novembra 2017. godine. To je najveći međunarodni sajam iz oblasti poljoprivredne mehanizacije, traktora i delova. Predstavlja jedan od najznačajnijih sajmova za proizvođače širom sveta, koji se održava svake druge godine.\n„PANAIR“ – Međunarodni privredni sajam, koji će se održati u Tirani, u Albaniji, u periodu od 23. do 26. novembra 2017. godine.\n125 naših firmi u 2016. godini bilo na sajmovima\n29 sajamskih manifestacija održano u 2016. godini\n80 odsto troškova firmama pokriva Privredna komora


Zebra GC420T GC420D | LS Data Mobilni računari\nUkoliko se vaše potrebe za štampom bar kodova mogu opisati kao srednje intenzivne, a pri tome se proces izrade ne odvija u preterano teškim uslovima koji bi zahtevali neki od industrijskih štampača, model GC420 mogao bi biti pravo rešenje za Vas. U pitanju je pouzdan i izdržljiv desktop printer raspoloživ u verziji sa direct thermal (GC420D) ili thermal transfer (GC420T) tehnologijom.\nOve uređaje najčešće koriste maloprodajni objekti (označavanje cena, štampanje kupona ili računa), proizvodni kapaciteti (označavanje proizvoda), vladine službe (dokument management, praćenje dokaza), a česti su i u zdravstvenim službama (označavanje uzoraka).\nZaključimo, u pitanju su kompaktni uređaji koji ne zauzimaju mnogo mesta u kancelariji, projektovani su da daju kvalitetne otiske sa mogućnošću dodavanja različitih opcija koje im dodatno povećavaju upotrebnu vrednost.\nNačin štampe: Direct thermal (GC420D) ili thermal transfer (GC420T)\nKomunikacija: Parallel, USB 1.1, RS-232\nOpcije: Peel, Cutter\nOperativni uslovi: od 5°C do 41°C\nGC420D Širina 201mm, Visina 170mm, Dubina 173mm, Težina 1,4kg\nGC420T Širina 201mm, Visina 173mm, Dubina 239mm, Težina 1,5kg


Hronika Autor:Vijesti28. maj. 202119:36\nSlovenačka ćelija kavačkog kriminalnog klana imala je cenovnik po kom su plaćali kuririma za prenos droge, oružja i novca od jednog do drugog mesta - za transport kilograma kokaina širom Slovenije dobijali su 250 evra.\nTo piše u krivičnoj prijavi koju je policija Slovenije 14. maja podnela tamošnjem Specijalnom državnom tužilaštvu protiv više desetina osoba.\n„Marko Škrebec Coco je Darku Nevzatoviću, zvanom Casper, poslao ‘cenovnik’ usluga koje će obavljati Miloš Miljković – John Dere, i koliko će on biti plaćen za to. Iz cenovnika proizilazi da je za prevoz kilograma kokaina do Rijeke ili Zagreba primio 750 evra, za prevoz pola kilograma 400 evra. Za prevoz kilograma kokaina do Splita 900 evra, Salcburga 750 evra, Dunaja 1.000 evra, Minhena 1.000 evra, Štutgarta 1.250 evra, Benetka 750 evra, a za prevoz kokaina po Sloveniji 250 evra“, piše u prijavi u koju su „Vijesti“ imale uvid.\nPojašnjeno je da je Miljković za preuzimanja kanabisa u Nemačkoj od vozača kamiona dobijao 100 evra i putne troškove do Nemačke, a za prevoz novca 500 evra i putne troškove.\nIpak, od tog novca morao je klanu davati 30 odsto, kako bi se otplaćivala vozila koja su koristili za šverc.\n“Najam stana na adresi Kvedrova cesta, Kopar, u kojem se nalazilo skrovište za droge i u kojem je živeo Miloš Miljković, finansirala je kriminalna organizacija. Ostali troškovi koje je imao Miloš Milković, bili su uključeni u cenu njegovih usluga”, navodi se u spisima.\nPodgoričanin Milan Vujotić (39), Lavitese, četvrti je na listi osumnjičenih, a tamošnje vlasti terete ga da je 2018. godine sa Filipom Vrzićem (36) dogovorio da se u Sloveniji osnuje podružnica kvačkog klana, kao i da im je nabavljao drogu, koju su ovi dalje rasturali širom Evrope.\nU dokumentu u koje „Vijesti“ imaju uvid, piše da ih je Vujotić u decembru 2018. godine prvi put snabdeo kokainom, a da je tu isporuku, koja je španskog ljetovališta Ljoret del Mar stigla u Sloveniju, nadgledo šef te grupe Filip Vrzić, zvani Drug i No10.\nTokom istrage rađeno je i prepoznavanje ostalih osumnjičenih na osnovu fotodokumentacije, a inspektorima je bilo odobreno i da ih audio i video snimaju na mestu stanovanja i u pokretu, kao i da prisluškuju i snimaju njihovu kompletnu elektronsku komunikaciju.\nSlovenačka policija u toj istrazi sarađivala je sa kolegama iz Norvšeke, Njemačke, Italije, Španije, Hrvatske, Srbije, Austrije i Holandije.\n“Kombinacijom klasičnih policijskih zadataka i prikrivenih istražnih mera, potvrđeno je da su se osumnjičeni bavili skladištenjem, prodajom, prenošenjem i posredovanjem u prodaji supstanci klasifikovanih kao droga, čime su pribavili veliku količinu protivpravne materijalne koristi, takođe i prodajom, kupovinom, skladištenjem i prenosom vatrenog oružja”, piše u prijavi.\nMorbidni Vučić: 17 puta pomenuo ćevape od ljudskog mesa\nPrema spisima, specijalni tužioci sumnjiče Klemena Kadiveca, Luku Arapovića, Drejca Kovača, Blaža Kadiveca, Danijela Mišljenovića, Uroša Inglića, Igora Popovića, Stojana Babića, Srđana Petrovića, Elvisa Kolenovića, Nenada Tabakovića, Dalibora Kožala, Danka Vukojevića, Željka Hrkalovića, Alena Bajca i Miloša Joksimovića da su sa Filipom Vrzićem, Darkom Nevzatovićem, Markom Škrebecom, Vujotićem, Slađanom Petrovićem, Milošem Miljkovićem, Mariom Budimirom, Slavkom Tešićem, Radenkom Vučenovićem, Markom Plavšićem, Radoslavom Tepavcem, Markom Stefanovićem, Stefanom Stojanovićem, Vasilijem Aleksićem, Kostom Tabakovićem, Josipom Skokom, Nikom Škrebecom, Hrvojem Krstanovićem, Davidom Filipom Brzovićem i nepoznatim osobama čiji su nadimci na aplikaciji “Sky” – Notorius Big, Majstor, Home ili Lusy, Jorgić, Triple XXX, Wolfi, Matan, Mr. Nice, Rocky new Tesla, Bale new, Lucbek, Bari, Lion new, Zio II, Corsco, Jare, Gonzales, Bolt, Centurion”… švercovali drogu, oružje i prenosili prljav novac iz Španije u Srbiju.\nJedan od kurira kavačkog klana u Sloveniji, srpski državljanin Miloš Miljković, za prevoz droge i novca od 8. decembra 2019. godine do početka jula 2020. godine, od tog nezakonitog posla zaradio je najmanje 33.100 evra, tvrde slovenački istražitelji”\nZa dobavljače 500.000 evra\nBrat Klemena Kadiveca, jednog od vođa slovenačke ćelije kavačkog klana Blaž Kadivec – SKY Ljubljana, bio je zadužen da plaća dobavljače kokaina iz Španije i Holandije.\nPolicija opisuje da je Nevzatoviću za isplatu dobavljača konoplje iz Španije dao 200.000 evra, koje su bile vakuumirane da bi se lakše prenele, a da je na isti način, ali sa 300.000 evra isplatio dobavljača kokaina iz Holandije.\nIz cenovnika proizlazi da je za prevoz kilograma kokaina do Rijeke ili Zagreba primio 750 evra, za prevoz pola kilograma 400 evra. Za prevoz kilograma kokaina do Splita 900 evra, Salcburga 750 evra, Dunaja 1.000 evra, Minhena 1.000 evra, Štutgarta 1.250 evra, Benetka 750 evra, a za prevoz kokaina po Sloveniji 250 evra”, piše u prijavi u koju su Vijesti imale uvid.


Teme sastanka su se odnosile na epidemiološku situaciju u državama učesnicama Konferencije, dijagnostička i iskustva u realizaciji tretmana oboljelih od Covid-19 te presjek balansa između društvenih i ekonomskih aktivnosti u vremenu pandemije koronavirusa.\nNakon uvodnog obraćanja Zeng Yixina, zamjenika predsjednika Nacionalne komisije za zdravstvo NR Kine, ministri i imenovani predstavnici država učesnica su se obratili kratkim izlaganjem. Ministrica Gudeljević je između ostalog rekla: „Svoje izlaganje želim početi činjenicom da se BiH nalazi na trećem mjestu po najboljoj epidemiološkoj slici slijedom praćenja i rangiranja u Međunarodnoj zajednici za zemlje Balkana. Ovaj podatak je objavila Svjetska zdravstvena organizacija u BiH što nas je ohrabrilo da nastavimo na isti način borbu protiv štetnih posljedica koronavirusa u BiH.“\nS obzirom na temeljno pitanje Konferencije „kako pojačati saradnju protiv pandemije“, Ministrica Gudeljević je naglasila „Saradnja je ključna tokom globalne pandemije jer svaka država ima neki uspješan način borbe koji može pomoći drugima.\nZnanje je planetarna vrijednost i moramo ju dijeliti. Zdravstvenim radnicima u BiH je veoma pomogla video konferencija sa ljekarima iz Kine jer su podijelili znanja i naučene lekcije.\nNaša zajednička strategija, kroz Inicijativu 17+, koja Kinu povezuje sa zemljama Srednje i Istočne Evrope, mora biti osnaživanje saradnje i promoviranje saradnje.“


Dodik, Čović i Izetbegović iduće sedmice ponovo o Savjetu ministara | BL Portal\nNovi pregovori u vezi s formiranjem vlasti na nivou Bosne i Hercegovine očekuju se sljedeće sedmice.\nSNSD će na sastanku ponovno poručiti da nema ništa protiv saradnje BiH sa NATO-om, ali na nivou na kojem sa Sjevernoatlantskim savezom sarađuje Srbija. Očekuje se da će ovo biti najvažnija tema razgovora Milorada Dodika, Dragana Čovića i Bakira Izetbegovića. IPAP ili MAP – jesu li na pomolu novi kompromisi i kakvi će biti, te hoće li doći do dogovora o formiranju vlasti?\nSNSD ima prijedlog. IPAP – da, MAP – ne. Ovaj, već izneseni stav u javnosti, biće okvir sa kojim će Milorad Dodik nastupiti na sastanku lidera, očekuje se – iduće sedmice. Individualni partnerski akcioni plan mehanizam je saradnje NATO Saveza i partnerske zemlje. Bosna i Hercegovina pristupila je IPAP-u 2007., a u septembru 2008. godine formalno je počela implementacija tada prvog ciklusa saradnje BiH i NATO-a u okviru ovog mehanizma. Ciklusi IPAP-a su dvogodišnji. Postojeća saradnja ističe u decembru.\n“Postojeća saradnja sa NATO-om može da bude produžena, može da bude dogovarana na godišnjem nivou, ali to ne može da bude MAP i to ne može da bude članstvo u NATO-u. To mora biti jasno naznačeno i jasno precizirano”, tvrdi Radovan Kovačević, portparol SNSD-a.\nIz Demokratske fronte ista ‘stara’ poruka – formiranja Savjeta ministara BiH nema sve dok se ne postupi u skladu sa Ustavom, ranijim strategijama Predsjedištva BiH i Zakonom o odbrani.\n“Mi od aktivacije MAP-a nećemo odustati. Zvali ga oni ovako ili onako, nama je sasvim svjedno, bitno je da krene taj proces i da se otkoči uspostava Vijeća ministara. Ako im se Zakon ne sviđa imaju Parlament BiH i neka promijene taj član ili ponište te odluke koje su ranije donosili i nije nikakav problem”, poručuje Zlatko Miletić, generalni sekretar Demokratske fronte.\n“Hvala Bogu da nismo dio te većine i da imamo slobodu i mogućnost da ukazujemo da je to za nas neprihvatljivo”, ističe Nermin Nikšić, predsjednik SDP-a BiH.\n“Što se tiče mogućnosti da BiH nastavi da radi u okviru IPAP-a, Individualnog partnerskog akcionog plana koji bi bio dodatno dorađen, to je sasvim u redu. Ako bi to bio dogovor, mislim da to ne bi stvaralo bilo kakve probleme bilo kome, ali potrebno je oko toga dobiti konsenzus među članovima Predsjedništva. Koliko čujem u ovom trenutku ga nema”, kaže Igor Crnadak, ministar spoljnih poslova BiH, PDP.\nStav SNSD-a i izjava portparola Kovačevića o načinu saradnje sa NATO-om na godišnjem nivou – bili su danas i u fokusu saopštenja SDS-a. Naveli su da je to “jasan pokazatelj da će SNSD zarad što bržeg formiranja Savjeta ministara BiH počiniti novu izdaju Republike Srpske i prevariti građane”.


Početak H2020 MOEEBIUS projekta\n01 .11 .2015\nHorizon 2020 projekat – MOEEBIUS – Modeliranje optimizacije energetske efikasnosti u zgradama radi postizanja gradske održivosti (Modelling Optimization of Energy Efficiency in Buildings for Urban Sustainability) je počeo. Ovo je prvi Horizon2020 projekat u kome Belit učestvuje kao partner. MOEEBIUS je inovativni projekat koji se finansira kroz Horizon2020 program Evropske unije. Projekat podrazumeva razvoj novih…\n15 godina kompanije Belit\n25 .09 .2015\nU četvrtak, 24. septembra u odličnoj atmosferi i uz drage prijatelje proslavili smo prvih 15 godina uspešnog poslovanja kompanije Belit.\nH2020 MOEEBIUS odobren od strane Evropske komisije\n24 .09 .2015\nProjekat MOEEBIUS – Modeliranje optimizacije energetske efikasnosti u zgradama radi postizanja gradske održivosti (Modelling Optimization of Energy Efficiency in Buildings for Urban Sustainability) je odobren od strane Evropske komisije. MOEEBIUS je inovativni projekat koji se finansira kroz Horizon2020 program Evropske unije. Projekat podrazumeva razvoj novih alata i metodologija koji će dovesti do smanjivanja raskoraka koji…\nKompanija Belit je proglašena za Nacionalnog šampiona Srbije u kategoriji Fokus na klijente Evropskih poslovnih nagrada (European Business Awards, EBA) za 2015/16, prestižnom takmičenju koje je podržano od strane poslovnih lidera i preduzetnika, eminentnih akademika, medija i političkih predstavnika širom Evrope. Evropske poslovne nagrade prepoznaju najinovativnije kompanije na kontinentu i promovišu uspeh, inovativnost i etičnost…\nH2020 City4Age je dobio odobrenje Evropske komisije\n14 .08 .2015\nCity4Age – Gradski servisi za aktivno i zdravo starenje prilagođeni starijim osobama (Elderly-friendly City services for active and healthy ageing) predlog projekta je uspešno odobren od strane Evropske komisije. Ovo je drugi Horizon2020 projekat u kome Belit učestvuje kao partner. City4Age će omogućiti gradovima prilagođenim starijim osobama da pomognu svojim građanima u godinama da se…


BalkanMagazin :: Svetska banka: 200 milijardi dolara za borbu protiv klimatskih promena\nutorak, 04. decembar 2018 10:01\nDva puta više sredstava u ove svrhe nego dosad\n(foto, sedište Svetske banke u Vašingtonu)\nSvetska banka planira da u periodu od 2021. do 2025. uloži 200 milijardi dolara (USD) u borbu protiv klimatskih promena, javlja agencija Blumberg. To je dva puta više nego u okviru tekućeg planskog perioda. Ta sredstva biće prevashodno uložena u poboljšanje prognoze vremena, sistema upozoravanja i informacione službe.\nJednu polovinu ovih sredstava izdvojiće sama Svetska banka, a drugih 100 milijardi, Međunarodna finansijska korporacija (IFC) i Agencija za investicione garancije (MIGA), koje pripadaju u grupu Svetska banke, i privatni kapital.\n„Naši novi ciljevi ukazuju koliko ozbiljno se bavimo ovom problematikom", izjavio je ovim povodom predsednik Svetske banke Jim Jong Kim. "Nastojimo da učinimo u ovome više i pozivamo globalno društvo da učini to isto", dodao je on.\nNovi ciljevi nadovezuju se na akcioni plan Svetske banke za borbu protiv klimatskih promena iz 2016. Već ove godine Svetska banka i njena grupacije uložila je u ove svrhe 20,5 milijarde dolara.


U JANUARU ĆE BITI BURNO Predsednik Lacija OTKRIO da je Sergej i dalje među NAJTRAŽENIJIM igračima planete\nČitav letnji prelazni rok prošao je u nedoumici da li će Sergej Milinković Savić napustiti Lacio i pojačati nekog od velikana evropskog fudbala.\nTo se nije dogodilo, ali je predsednik "nebesko-plavih", Klaudio Lotito najavio prodaju srpskog veziste u januaru, otkrivši da je Mančester junajted prvi "pik" i najzainteresovaniji u ovom trenutku, dok sa druge strane, apeninski mediji ističu da je Inter već navodno sve dogovorio sa nekadašnjim članom Vojvodine.\n- U današnje vreme teško je jednom fudbaleru da se za čitavu karijeru veže za jedan klub. Ipak, igrači u našem klubu pokazuju ambiciju ka tome, jer vide koliko radimo na tome da svakodnevno napreduju, u svakom smislu - započeo je Lotito i osvrnuo se na Sergeja.\n- Ali... Nažalost, Lacio nema ekonomsku moć Barselone ili Reala, pa ako dođe ponuda koja stiže "jednom u životu", mi tu nemamo šta da tražimo. Interesovanje za Sergeja postoji, tako da, upravo ono što sam rekao važi, to je veliki problem za nas - naveo je Lotito uz objašnjenje da je Sergej i dalje veoma tražen fudbaler.\nNjegova cena bi u slučaju transfera iznosila između 100 i 150 miliona evra, a svakako da klubovima poput Junajteda to ne bi predstavljalo veliki problem.\nIpak, Inter je tu i vreba iz prikrajka, tako da, nesumnjivo da će naš fudbaler ponovo u januaru biti centar dešavanja na "pijaci".\nSRBI HARAJU EVROPOM Evo kako su Tadić i Sergej REŠETALI za trijumf /VIDEO/


Mijailović je na italijanskom napisao: „Grazie per tutto, Andrea!” što znači „hvala na svemu”, a potom je prvi čovek Partizana, još jednom tvitnuo i javnost obavestio da će naredne sedmice biti objavljeno ime novog trenera.\n- Tokom sledeće nedelje, organizovaćemo konferenciju za medije na kojoj ćemo predstaviti novog trenera Partizana - napisao je Mijailović.\nInače, u kratkom saopštenju crno-belih, ne govori se o tačnom razlogu raskida saradnje sa Trinkijerijem, već se između ostalog navodi:\n- Nakon prekida sezone i pauze, trener i klub su postigli dogovor da od sezone 2020/21 krenu različitim putevima.KK Partizan NIS se zahvaljuje Andrei Trinkijeriju na svemu učinjenom u proteklih 20 meseci i želi mu puno sreće u nastavku karijere.\nPodsetimo, Partizan će se sledeće sezone pored ABA lige, takmičiti i u Evrokupu, a kao glavni pik za naslednika harizmatičnog Italijana, pominje se Vlado Šćepanović, koji je u sezoni za nama bio Trinkijerijev pomoćnik.


Srbija se pridružila programu Kopernikus - Progovori o pregovorima\nEvropska komisija i Ministarstvo prosvete, nauke i tehnološkog razvoja Republike Srbije uspostavljaju partnerstvo u oblasti posmatranja Zemlje potpisivanjem sporazuma o saradnji u okviru programa Kopernikus. Sporazum su 7. juna u Briselu potpisali Filip Brunet, direktor za svemirsku politiku, Kopernikus i odbranu u ime Evropske komisije i Vladimir Popović,državni sekretar u Ministarstvu prosvete, nauke i tehnološkog razvoja u ime Republike Srbije. Srpski BioSense Institut – Institut za istraživanje i razvoj informacionih tehnologija u biosistemima će biti žarišna tačka aktivnosti programa Kopernikus u Srbiji u smislu pristupa podacima i korišćenja Sentinel podataka.\nSem Fabrici, ambassador EU u Srbiji, ovom prilikom je izjavio: „Veoma mi je drago što Srbija sada ima pristup Kopernikusu – najambicioznijem i najuspešnijem programu za posmatranje Zemlje na svetu. Kopernikus čini osnovu napora Evropske unije za posmatranje Zemlje i njenih mnogobrojnih ekosistema, dok istovremeno pomaže njenim građanima da se pripreme za prirodne i veštačke katastrofe i zaštite se od njih. Građani Srbije, akademska zajednica, istraživači i privatni sektor će od sada imati pristup podacima koje prikuplja porodica Kopernikusovih Sentinel satelita korišćenjem veza sa visokim propusnim opsegom. Oni će se na taj način pridružiti zemljama EU u iskorišćavanju višestrukih prednosti „Kopernikus ekonomije“ koja omogućuje široku primenu u oblasti životne sredine i bezbednosti, uključujući klimatske promene, održivi razvoj, transport i mobilnost, regionalno i lokalno planiranje, pomorski nadzor, poljoprivredu i zdravstvo. Verujemo da će Kopernikus podstaći srpska preduzeća da istraže nove mogućnosti za rast i razvoj poslovanja te da će stimulisati otvaranje radnih mesta. Kao žarišna tačka programa Kopernikus u Srbiji, BioSense Institut iz Novog Sada – koji već ima podršku grantova EU u okviru programa za istraživanje i inovacije Horizont 2020 – učvrstiće vodeću poziciju kao evropski centar izuzetnosti za razvoj napredne tehnologije u oblasti poljoprivrede i bezbednosti hrane.”\nPredsednica Vlade Srbije Ana Brnabić je povodom potpisivanja sporazuma izjavila: “Potpisivanje ovog sporazuma veliko je priznanje za Srbiju u procesu evropskih integracija. Takođe to je veliko priznanje za Institutu BioSens. To je potvrda da je BioSens lider u oblasti digitalne poljoprivrede u ovom delu Evrope I šire. Osvajanjem prvog mesta u Evropi u okviru prestižnog poziva Evropske komisije Horizont 2020, Institut je pokazao da Srbija ima znanja, kreativnosti, inovativnosti I potencijala sa kojima ne zaostaje ni za mnogo razvijenijom zemljama. Ovaj sporazum približava nas Evropskoj uniji I u oblasti nauke I u oblasti digitalizacije I u oblasti poljoprivrede. Drago mi je što će sada naši građani imati pristup ovim jedinstvenim podacima, od kojih će u početku najveću praktičnu korist imati naši poljoprivrednici a zatim I mnoge druge grane inovativnog biznisa.”\nKopernikus je revolucionarni program Evropske Unije za posmatranje i nadzor Zemlje, koji motri nad našom planetom i njenom životnom sredinom zarad dobrobiti svih evropskih građana. Zahvaljujući različitim tehnologijama, od satelita u svemiru do sistema za merenje na zemlji, moru i u vazduhu, Kopernikus obezbeđuje operativne podatke i informacione servise u širokom spektru područja primene. U partnerstvu sa državama članicama EU, Evropska komisija nadgleda program i koordinira njime te se stara da bude orijentisan na korisnike.\nSporazum o saradnji definiše srpski BioSense Institut – Institut za istraživanje i razvoj informacionih tehnologija u biosistemima (u daljem tekstu: “BioSense Institut”) kao žarišnu tašku aktivnosti programa Kopernikus u Srbiji u smislu pristupa podacima i korišćenja Sentinel podataka. BioSense već rukovodi projektom Antares koji finansira EU, a čiji je cilj da BioSense pretvori u evropski centar izuzetnosti za naprednu tehnologiju u oblasti održive poljoprivrede i bezbednosti hrane. Budžet Antaresa iznosi 28 miliona evra, od čega se 14 miliona finansira grantom EU, dok preostalih 14 miliona sufinansira Vlada Republike Srbije.


Sloga Arhiva - Far\nPočetnaPosts Tagged "Sloga"\nU četvrtom kolu Opštinske lige „Pirot“, fudbalski klubovi „Željuša“ i „Sloga“ iz Velikog sela danas su u sportskom centru „Park“ u Dimitrovgradu podelili bodove, a susret je završen nerešenim rezultatom 3:3. Gosti su prvi došli do vođstva, a na odmor između poluvremena otišlo se sa 1:1,\nU nedelju, 18. juna, sa početkom od 17:30 časova fudbaleri „Željuše“ dočekuju u SC „Park“ u Dimitrovgradu ekupu „Rongo Siti“ iz Pirota, u okviru 25., pretposlednjeg kola Opštinske lige Pirot. „Željušani“ su trenutno četvrti na tabeli sa 39 osvojenih bodova, dok su piroćanci šesti sa\nFudbalski klub “Željuša” poražen je u nedelju 11. juna u 24. kolu Pirotske opštinske lige u utakmici koja je odigrana u Velikom Jovanovcu od Fudbalskog kluba “Sloga” iz Velikog sela rezultatom 2:1. Strelac jedinog gola za “Željušu” bio je Nemanja Kocev u 90. minutu. Do kraja\nFudbaleri „Željuše“ u nedelju, 11. juna od 17:30 sati gostuju ekipi „Sloge“ iz Malog Jovanovca, u okviru 24. kola Opštinske lige Pirot. „Željušani“ su trenutno četvrti na tabeli sa 39 osvojenih bodova, dok su njihovi nedeljni domaćini treći sa 44 bodova. Takođe u nedelju, 11. juna\nFudbaleri „Željuše“ poraženi su danas u SC „Park“ u Dimitrovgradu rezultatom 1:2 (0:2) od lidera na tabeli ekipe „Rajko Mitić“ iz Bele Palanke, u okviru 23. kola Opštinske lige Pirot. Jedini pogodak za Željušane postigao je Nemanja Kocev u 59. minutu meča. Nakon 23 odigrana kola\nDanas je u sportskom centru „Park“ fudbalski klub „Željuša“ rezultatom 2:1 savladao „Slogu“ iz Velikog sela u 11. kolu Opštinske lige Pirot. Strelci za „Željušu“ bili su Bane Đurov i Kristijan Nakov. „Željuša“ do kraja jesenjeg dela prvenstva treba da odigra još 3 susreta.


Debata o politikama i praksama prema povratnicima u Novom Bečeju\n17 mart 2016 .\nAnaliza postojećih regulativa i mehanizama u Novom Bečeju koje se tiču povratnika po osnovu sporazuma o readmisiji kao i identifikacija problema i prepreka sa kojima se povratnici susreću u procesu lokalne integracije bile su teme debate koja je u ponedeljak 14. marta 2016. godine u Novom Bečeju okupila različite lokalne aktere.\nPredsednik Skupštine opštine, poverenica za izbeglice, predsednik komisije za migracije, predstavnici Centra za socijalni rad, Crvenog krsta, osnovne škole „Josif Marinković“, Udruženja Roma i pedagoški asistent naglasili su, tokom debate, važnost rešavanja problema povratnika u oblasti obrazovanja i zapošljavanja. Specifičnost ovog okruglog stola je bila u tome što se okupljenima obratio i povratnik koji se pre nekoliko dana, posle dužeg boravka u raznim zemljama zapadne Evrope, vratio u Srbiji. On je ukazao na niz problema sa kojima se susreće njegova porodica u pokušaju integracije.\nDebata u Novom Bečeju je četvrta u nizu debata koje su deo projekta „Perspektive jednakih mogućnosti za povratnike po osnovu sporazuma o readmisiji“. Projekat finansira Evropska unija u okviru programa „Podrška civilnom društvu 2013.\n(Fotografija: FB Opština Novi Bečej)


Hofer: Projekat EU još nije izgubljen - Vijesti.me\nKANDIDAT NA PREDSEJDNIČKIM IZBORIMA\nPrema njegovim riječima, bilo bi potrebno razmisliti kako je moguće bolje organizovati Uniju\n"Nikada nisam pozdravio Bregzit. Govorio sam da polazim od toga da će unutar EU zbog Bregzita biti novih sporazuma", objasnio je Hofer, u intervjuu bečkom dnevniku "Prese", svoje oprečne izjave o EU.\nPrema njegovim riječima, bilo bi potrebno razmisliti kako je moguće bolje organizovati Uniju.\n"Uvjeren sam da projekat EU još nije izgubljen. Sa subsidiarnom Unijom možemo ići u pozitivnu budućnost", poručuje Hofer.\nPodsjetio je da u partijskom programu FPO stoji da je stranka za evropsku integraciju, ali protiv centralne države EU.\nKada je riječ o evropskoj vojsci Hofer smatra da bi ona trebalo da bude umrežavanje vojska zemalja članica, a ne amorfna vojska pod jednom centralnom komandom.\nTakođe je odbacio i razmišljanja lidera FPO Hajnc-Kristijana Štrahea o spajanju funkcija predsjednika i kancelara.\n"Tako nešto je moguće samo sprovesti u okviru velike državne reforme, i ne bez referenduma. Ne vjerujem da će narednih godina doći do toga", podvukao je Hofer.\nUpitan šta očekuje od novog predsjednika SAD Donalda Trampa on je kazao da su za Trampa povezani mnogi strahovi, a za Baraka Obamu su bile vezane brojne nade, koje nisu bile realizovane.\n"Želeo bih da se odnosi SAD i Rusije poboljšaju", poručio je on.\nPonavljanje predsedničkih izbora košta 15 miliona eura\nPonavljanje drugog kruga predsjedničkih izbora, zakazano za 4.decembar, koštaće državu najmanje 15 miliona eura, ali konačna svota biće poznata tek nakon glasanja, tvrdi Ministarstvo unutrašnjih poslova Austrije.\nTelevizija Puls 4 objavila je vijest da će ponavljanje izbora, do kojeg će doći zbog poništavanja ishoda glasanja krajem maja usljed nepravilnosti u prebrojavanju glasova pristiglih putem pošte, koštati ukupno 40 miliona eura.\nMinistarstvo taj izveštaj nije željelo da komentariše.\nŠto se tiče prognoziranih 15 miliona eura, oni proizilaze na osnovu izmjene izbornog zakona koji je usvojen, koji predviđa, pored uspostavljanja Centralnog biračkog registra, brojne promjene i po pitanju preuzimanja troškova od strane savezne države i pokrajina.\nCilj je da se poštede opštine od dodatnog finansijskog opterećenja.\nPo glasaču, prema zakonu, biće opštinama proslijeđen paušalni iznos od 1,72 eira, a savezna država i pokrajine preuzimaju po 86 centi od tog iznosa.\nUz to isplatiće se još i 63 centi po građaninu sa pravom glasa za odlaganje izbora, a te troškove snosi samo savezna vlast.\nAko se uzme u obzir da će po glasaču biti isplaćeno 2,35 eura, a na izborima pravo glasa ima oko 6,4 miliona Austrijanaca, onda se dolazi do svote od oko 15 miliona eura.\nMinistarstvo ukazuje da pored tih troškova mogu doći i drugi izdaci, na primjer zbog prekovremenog rada članova komisija, tako da se konačna cifra može saopštiti tek nakon glasanja.\nШто је паду склоно и треба да падне.\nHofer: Projekat EU još nije izgubljen.Али јесте коферче у распадању.Не држи ни самога себе.Што се грбо роди....


ГРЕНЕЛ ОД ТРАМПА ДОБИО НОВУ ТАЈНУ МИСИЈУ\nGRENEL OD TRAMPA DOBIO NOVU TAJNU MISIJU\n22 oktobra 2020\nRičard Grenel, bivši vršilac dužnosti američkog direktora Nacionalne obaveštajne službe i ambasador u Nemačkoj, i Horhe Rodrigez, venecuelanski političar blizak Maduru, sastali su se u glavnom gradu Meksika, navode četvoro ljudi upoznatih sa sastankom.\nPrema rečima dvoje ljudi, državnog sekretara Majka Pompea i ostatak Stejt departmenta nisu obavestili o putovanju u Meksiko, prenosi „Blumberg“.\nDvoje ljudi je reklo da je Grenel razgovarao o Madurovom odlasku, ali nije jasno da li su Rodrigez i Maduro pristali na to. U svakom slučaju, razgovori nisu bili uspešni, rekli su oni.\nPredsednik SAD Donald Tramp pokušao je da postigne niz spoljnopolitičkih uspeha pre izbora 3. novembra, uključujući bliskoistočne mirovne sporazume, povlačenje trupa iz nekoliko zemalja i puštanje američkih talaca za koje se veruje da su u Siriji.\nAmerički zvaničnici dali su oprečna svedočenja o tome da li je odobren Grenelov put i sastanak sa Rodrigezom, iako su dvoje ljudi upoznatih sa tim slučajem rekli da se Trampov savetnik za nacionalnu bezbednost Robert O’Brajen saglasio sa putovanjem.\nMeđutim, Pompeo i izaslanik Stejt departmenta za Venecuelu nisu znali za Grenelovo putovanje. Američki ambasador u Meksiku Kristofer Landau takođe nije bio unapred obavešten o putovanju, tvrdi njemu bliska osoba.\nRodrigez je otputovao u Meksiko u jednom od predsedničkih aviona kasno uveče 16. septembra, a u dnevniku leta se navodi da je to bio let nacionalne aviokompanije „Koviasa“, navodi osoba upoznata sa putovanjem.\nRodrigez, kao i portparoli Saveta za nacionalnu bezbednost Bele kuće i Stejt departmenta odbili su da komentarišu vest o sastanku.\nLjudi upoznati sa „venecuelanskim pregovorima“ zaahtevali su da im se imena ne navode.\nTrampova kampanja obraća se Venecuelancima koji su pobegli iz zemlje i postali američki državljani. Mnogi od njih žive na Floridi, važnoj državi u kojoj se na izborima ostvaruje pobeda sa malom razlikom.\nGledajte svoja posla, pustite druge da zive po sopstvenom izboru.


Najava i analiza: La Liga, 16. kolo: Derbi na “Anoeti”, Barsa želi nastavak pobedničkog niza, Levante juri prvi trijumf u sezoni! – Kladjenje.rs\nHomeNajavaNajava i analiza: La Liga, 16. kolo: Derbi na “Anoeti”, Barsa želi nastavak pobedničkog niza, Levante juri prvi trijumf u sezoni!\nOd petka su na programu mečevi šesnaestog kola španske La Lige, koje nam bez ikakve sumnje donosi dosta uzbuđenja.\nNajzanimljiviji susret se igra na “Anoeti” gde će domaći Real Sosijedad dočekati Real Madrid, što će biti meč između trećeplasirane i prvoplasirane ekipa na tabeli.\nAktuelni šampion Atletiko Madrid će na svom terenu ugostiti Majorku, dok će Barselona koja igra dosta bolje u poslednje vreme na “Nou Kampu” odmeriti snage sa neugodnim Betisom.\nLevante će tek u šesnaestom kolu pokušati da ostvari svoju prvu pobedu u La Ligi, dok nas potencijalno veoma interesantan duel očekuje i u susretu između Selte i Valensije.\nGranada – Alaves – 1 @ 2.60 u CircusCasino\nGranada ni blizu ne igra onoliko dobro ove sezone kao što je to bio slučaj u prethodna dva šampionata, pa se zbog toga ova ekipa trenutno nalazi na šesnaestom mestu na tabeli sa dvanaest osvojenih bodova.\nU prošlom kolu je ova ekipa u jednom sjajnom susretu remizirala na gostovanju kod Atletik Bilbaoa, u meču u kom smo videli čak četiri gola pošto je na kraju bilo 2:2.\nAlaves sa druge strane polako ali sigurno podiže svoju formu iako je ova ekipa u prošlom kolu na svom terenu doživela poraz od Selte kada je bilo 1:2.\nVrlo lako se može desiti da se oba tima do kraja šampionata bore za opstanak, a ovog puta prednost ipak dajemo domaćoj ekipi i predlažemo vam da odigrate jedinicu za koju je kladionica CircusCasino prirpemila kvotu 2.60.\nSevilja – Viljareal – 3+ @ 2.08 u Meridianbet\nJedan od najzanimljivijih mečeva ovog kola se igra u Andaluziji gde će Sevilja na svom terenu ugostiti aktuelnog osvajača Liga Evrope – ekipu Viljareala.\nSevilja se trenutno nalazi na četvrtom mestu na tabeli što i jeste primarni cilj, pošto je to pozicija koja na kraju šampionata donosi plasman u Ligu šampiona.\nU prošlom kolu su puleni Đulijena Lopategija poraženi na gostovanju kod Reala, kada je bilo 2:1, iako su Andalužani ostavili sasvim solidan utisak.\nŠto se tiče Viljareala, “žuta podmornica” ne igra baš najbolje ove sezone, pošto se trenutno nalazi na dvanaestom mestu na tabeli sa samo šesnaest osvojenih bodova, a u prošlom kolu je Viljareal poražen od Barse na svom terenu.\nMišljenja smo da će ovo biti poprilično efikasan susret pa vam savetujemo da probate sa igrom 3+ koju Meridianbet plaća sa kvotom 2.08.\nBarselona – Betis – 5+ @ 3.80 u Mozzartbet\nPre nego što započnemo analizu ovog susreta, treba napomenuti da je na poslednjih sedam odigranih mečeva između Barselone i Betisa uvek bilo više od pet golova, što je zaista jedan neverovatan podatak.\nOd kako je Ćavi seo na klupu tima sa “Nou Kampa” tako i ova ekipa pruža sve bolje partije, a najbolji pokazatelj za to je i trijumf u prošlom kolu na gostovanju kod Viljareala kada je bilo 1:3.\nŠto se tiče Betisa, Andalužani igraju sjajno u dosadašnjem toku španske La Lige, što nam odlično pokazuje i trenutna peta pozicija na tabeli koja donosi plasman u Ligu Evrope, a svakako da će tim iz Sevilje učiniti sve da napadne i četvrtu poziciju koja garantuje igranje u Ligi šampiona, što je veliki san svih u Andaluziji.\nKao što smo već napomenuli, ovde su golovi zagarantovani, i neretko se mečevi između ova dva tima završavaju i sa sedam i više golova, zbog čega vam toplo preporučujemo da probate sa igrom 5+ za koju je kladionica Mozzartbet pripremila sjajnu kvotu 3.80.\nAtletiko Madrid – Majorka – 1 @ 1.33 u Maxbet\nAktuelni šampion Španije ima dosta problema u Ligi šampiona ove sezone, ali zato u La Ligi stvari za sada teku po planu pošto se Madriđani nalaze na drugom mestu na tabeli.\nTeško je očekivati da “jorgandžije” ponove prošlu sezonu, pa će ovog puta ipak primarni cilj biti plasman u Ligu šampiona, što zaista ne bi smelo da se dovodi u pitanje.\nU goste im dolazi Majorka koja trenutno zauzima četrnaesto mesto na tabeli i na pet poslednjih mečeva ova simpatična ekipa ne zna za trijumf, a u tom periodu su doživeli samo jedan poraz i čak pet remija od čega je poslednji bio u prošlom kolu na domaćem terenu protiv Hetafe, kada nije bilo golova.\nAtletiko igra sjajno na domaćem terenu i smatramo da će sa dobrim partijama nastaviti i na ovom meču protiv Majorke zbog čega vam toplo preporučujemo da probate sa jedinicom za koju je Maxbet pripremio kvotu 1.33.\nReal Sosijedad – Real Madrid – 2 @ 2.25 u Meridianbet\nDerbi kola se igra na “Anoeti” gde će fudbaleri Sosijedada dočekati Real Madrid. David Silva i drugari su sjajno započeli ovaj šampionat, ali su u poslednje vreme malo pokvarili utisak pošto tim iz Baskije na dva poslednja meča ne zna za trijumf, ali ni za postignut gol, pošto je u prethodnom kolu tim sa “Anoete” poražen na gostovanju kod Espanjola, kada je bilo 1:0.\nŠto se tiče Real Madrida, kako sada stoje stvari utisak je da su izabranici Karla Ančelotija najozbiljniji kandidati za titulu šampiona Španije, što nam najbolje pokazuje i trenutna tabela pošto Madriđani imaju čak sedam bodova viška u odnosu na drugoplasirani Real Madrid.\nU sredu je u zaostalom susretu kraljevski klub slavio na svom terenu protiv Bilbaoa, a taj meč je završen rezultatom 1:0.\nMišljenja smo da će lider na tabeli iskoristiti sjajnu priliku da se još više odlepi svojim najbližim pratiocima, zbog čega vam savetujemo da odigrate 2 koju Meridianbet plaća sa sjajnom kvotom 2.25.\nRajo Valjekano – Espanjol – 1 @ 2.25 u Mozzartbet\nJedno od najpriajtnijih iznenađenja ove sezone je svakako Rajo Valjekano koji se nakon petnaest odigranih kola nalazi na visokom šestom mestu na tabeli koje je ujedno i poslednje koje na kraju prvenstva donosi plasman u evropska takmičenja.\nSve to se poklopilo sa dolaskom Falkaa u klub koji se vraća u tim nakon odsustva zbog povrede, čime ujedno i drastično skaču šanse Valjekanu za pobedu nad Espanjolom.\nTim iz Katalonije se vratio u najkvalitetniji rang španskog fudbala ove sezone i primarni cilj će svakako biti opstanak u istom.\nU ovom trenutku se klub iz Barselone nalazi na devetom mestu na tabeli a u prošlom kolu je ova ekipa ostvarila veliki trijumf na svom terenu protiv trećeplasiranog Sosijedada.\nŠto se tiče ovog susreta, prednost ipak dajemo Valjekanu koji je trenutno najbolji domaćin u ligi, pa vam toplo preporučujemo da odigrate 1 koji kladionica Mozzartbet plaća sa kvotom 2.25.\nElče – Kadiz – 3+ @ 2.70 u Meridianbet\nKako sada stvari stoje Elče je jedan od ozbiljnijih kandidata za selidbu u niži rang, pošto se trenutno ova ekipa nalazi na prvom bezbednom mestu koje na kraju prvenstva znači i igranje u Segundi naredne sezone.\nDo sada je ova ekipa osvojila samo dvanaest bodova koliko ima i Kadiz koji se nalazi na osamnaestoj poziciji koja označava i poslednje mesto koje znači selidbu u niži rang.\nUpravo Kadiz u ovom kolu i gostuje kod Elčea i to nakon teškog poraza na svom terenu od Atletiko Madrida u prošlom kolu, pošto je taj duel završen rezultatom 1:4.\nKada su u pitanju gostovanja, do sada je Kadiz ostvario dve pobede, dva remija i tri poraza na strani, ali su veliki problem mečevi na domaćem terenu gde je za sada ovaj tim osvojio samo četiri boda.\nI jedni i drugi žele da se pomaknu sa dna tabele, zbog čega će vrlo verovatno ovo biti jedan poprilično efikasan duel, pa vam predlažemo da odigrate igru 3+ koju Meridianbet plaća sa kvotom 2.70.\nLevante – Osasuna – 1 @ 2.55 u Maxbet\nNajveće razočarenje ovogodišnje izdanja španske La Lige je bez ikakve sumnje ekipa Levantea koja se u ovom trenutku nalazi na poslednjem mestu na tabeli sa sedam osvojenih bodova.\nPoražavajuće zvuči podatak da tim iz Valensije još uvek nema nijednu pobedu u prvenstvu, a u prošlom kolu je ova ekipa poražena na gostovanju kod Betisa, kada je bilo 3:1.\nŠto se tiče Osasune, tim iz Pamplone ima dosta problema u poslednje vreme, ali se i pored toga ova ekipa nalazi na sjajnom desetom mestu na tabeli i ima čak osam bodova od tima koji će se na kraju šampionata preseliti u drugi po kvalitetu rang španskog fudbala.\nU prošlom kolu je Osasuna remizirala na svom terenu protiv Elčea, a taj meč je završen rezultatom 1:1.\nSmatramo da je nakon petnaest odigranih mečeva konačno došlo vreme za prvi trijumf Levantea u sezoni zbog čega vam toplo preporučujemo da odigrate jedinicu koju kladionica Maxbet plaća sa kvotom 2.55.\nSelta – Valensija – 3+ @ 2.10 u Meridianbet\nNakon ne baš najboljeg starta, utisak je da Selta pruža sve bolje partije kako prvenstvo odmiče, pošto ova ekipa na četiri poslednja susreta ne zna za poraz.\nU prošlom kolu je tim iz Viga slavio na nimalo lakom gostovanju kod Alavesa, a taj meč je završen rezultatom 1:2, nakon čega se Selta nalazi na trinaestom mestu na tabeli sa šesnaest osvojenih bodova.\nU goste im dolaze “slepi miševi” koji trenutno zauzimaju jedanaestu poziciju na tabeli i poput Selte na četiri poslednja meča ne znaju za poraz.\nU prošlom kolu je Valensiaj remizirala na svom terenu protiv naprijatnijeg iznenađenja La Lige – Rajo Valjekana, a taj duel je završen rezultatom 1:1.\nVeoma teško je prognozirati konačan ishod ovog duela, ali smatramo da golovi neće izostati zbog čega vam preporučujemo da probate sa igrom 3+ koju Meridianbet plaća sa kvotom 2.10.\nHetafe – Atletik Bilbao – 1 @ 3.60 u CircusCasino\nPoslednji duel šesnaestog kola španske La Lige se igra u predgrađu Madrida gde će pretposlednji Hetafe na svom terenu ugostiti Atletik Bilbao.\nNakon očajnih partija na startu sezone Hetafe pruža sve bolje partije, pošto je na pet poslednjih susreta doživeo samo jedan poraz uz dva trijumfa i dva remija.\nSa druge strane, Atletik Bilbao je u sredu u zaostalom meču poražen od Real Madrida sa 1:0, iako tim iz Baskije nije pružio loš otpor lideru na tabeli.\nVeliki problem Atletika su mečevi na strani što bi trebalo da se potvrdi i na ovom duelu pa vam savetujemo da odigrate jedinicu koju kladionica CircusCasino plaća sa fenomenalnom kvotom 3.60.\nTip dana košarka: Njujork Niksi – Denver Nagetsi: Oslabljeni Denver traži pobedu u ”Velikoj jabuci”, Jokiću namenjena glavna uloga


Pomozimo Maku Hasiću: Svaki minut je bitan, svaka marka je važna – Radio Vitez\n5. travnja 2019. 12:38 5. travnja 2019.\nSedmogodišnjem Maku Hasiću potrebna je pomoć dobrih ljudi kako bi pobijedio tešku i opasnu bolest.Humanitarna organizacija Pomozi.ba se uključila u apel sa pet mogućih načina pomoći.\nRačun koji je ranije objavljen je zapravo štedni račun i mnogo ljudi ima problema prilikom uplate.\nKrajem marta sedmogodišnjem Maku Hasiću dijagnosticiran je rijedak i agresivan oblik ne-Hodgkinovog limfoma pod nazivom Burkittov limfom, visokog stepena malignosti.\nLimfom je ovom dječaku zahvatio više vitalnih organa uključujući bubrege, jetru, debelo crijevo, a koštana srž je prema procjenama zahvaćena oko 16 posto. Limfom je ušao u četvrti stadij, od moguća četiri, međutim, nada za oporavak ovog dječaka je i dalje velika.\nBroj 17007 aktivan je za pomoć malom Maku – broj je jedinstven za sve operatere, a pozivom se doniraju 2 KM.\nPored poziva na broj 17007, tu su i opcije doniranja putem PayPala, uplate na domaći i INO račun, kao i uplate na račun “Pomozi.ba” organizacije u Austriji.\nPrevious ArticleTvrdio da je davno nestali dječak, zapravo je bivši zatvorenikNext ArticleVITEZ: Održan koncert učenika SGŠ “Jakova Gotovca”\nPotrošačka košara 2.094,16 KM i skuplja je za 54 KM\nJeftiniji razgovori u roamingu\nObjavljen Javni poziv privrednicima za subvencioniranu liniju finansiranja Grada Zenica i BBI banke


Niška televizija » Perišić: “U novoj godini nastaviće se sa merama štednje na svim nivoima” (VIDEO)\nPerišić: “U novoj godini nastaviće se sa merama štednje na svim nivoima” (VIDEO)\nObjavljeno 02.01.2015. 21:07\nGradonačelnik Zoran Perišić kao najvažnije investicije u minuloj godini naveo je fabrike „Džonson elektrik“ i „Leoni“, kao i dolazak kompanije „Wizz air“ koja će od 3.jula uspostaviti letove dva puta nedeljno do Bazela.\nU novoj godini nastaviće se sa merama štednje na svim nivoima ali biće i „kadrovskih rezova“ da bi grad još bolje funkcionisao, poručio je Perišić u intervjuu za leskovački internet portal Jugmedia.\n„U “Džonsonu” trenutno radi 170 ljudi, a plan je da se do juna 2016. godine zaposli 1.050 naših sugrađana. Nišlije su popunile određeni broj radnih mesta i u “Leoniju”, jer Doljevac nema dovoljno radne snage da popuni to mesto, rekao je gradonačelnik Niša i najavio rezove u samom gradskom vrhu.\n„Sa prvim radnim danima doći će do smene nekih saradnika, gradskih većnika, i onih koji jednostavno nisu pokazali zainteresovanost da se uhvate u koštac za izazovima kojih je bilo napretek predhodne godine. Štedićemo na svim novima, nećemo kupovati nove automobile, osim onih koji su neophodni za funkcionisanje gradske uprave, smanjićemo troškove reprezentacije. Moram na napomenem da smo najveći izdatak sa pozicije reprezentacije imali prilikom zasedanja Vlade Srbije u Nišu, naveo je Perišić.\nGradonačelnik kaže da Niš planira i izdavanje municipalnih obveznica po ugledu na Šabac, Novi Sad i Staru Pazovu. „Novcem kojim budemo obezbedili od prodaje obveznica građanima uradićemo nekoliko kapitalnih projekata. Imamo podršku Stalne konferencije gradova i opština, radićemo potrebnu studiju, a imali smo razgovore i sa nekoliko banaka. Nedovršene ulice biće završine do kraja godine, razmišlja se i o sanaciji bazena, izgradnji azila za pse, Oficirski dom će takođe biti završen. Potrebne su nam i nove industrijske zone, kako bi investitori mogli nesmetano da dolaze u Niš, poručio je Zoran Perišić.\nNa području Niša nema gripa (VIDEO)\nIzuzetno uspešna godina na Fakultetu sporta i fizičkog vaspitanja (VIDEO)


Američki ambasador usred skandala: Gde je nestala džamija u Jerusalimu? (video, foto) - 23.05.2018, Sputnik Srbija\nTenzije oko Jerusalima su se ponovo podigle, ovaj put zahvaljujući fotošopu. Američki ambasador je upao usred skandala nakon što je na poklon dobio sliku grada... 23.05.2018, Sputnik Srbija\n19:47 23.05.2018 (Osveženo: 16:32 12.06.2019)\n© REUTERS / Ammar Awad/File PhotoGrad Jerusalim\nTenzije oko Jerusalima su se ponovo podigle, ovaj put zahvaljujući fotošopu. Američki ambasador je upao usred skandala nakon što je na poklon dobio sliku grada na kojoj je džamija Al Aksa zamenjena trećim jevrejskim hramom.\nAmerički ambasador u Izraelu Dejvid Fridman nije krio osmeh dok je primao sliku aerodroma u Jerusalimu tokom obilaska grada Bnei Braka u organizaciji ultraortodoksne organizacije Ačija, koja pomaže deci sa poremećajem u učenju.\nIako poklon izraelske organizacije američkom ambasadoru nije baš udarna vest, s obzirom na zadovoljstvo jevrejske države zbog odluke Vašingtona da preseli svoju ambasadu u Jerusalim, ovaj poseban dar je bio više nego apsurdan jer na njemu nije sve baš onako kako bi trebalo.\nKada su u američkoj ambasadi videli spornu fotografiju, vratili su je nazad, rekavši da Fridman „nije bio svestan da na slici nešto nedostaje, iako se nalazio na mestu na kome je fotografija snimljena. Bio je duboko razočaran što je neko iskoristio njegovu posetu Bnei Braku da bi napravio skandal.“\nU nastavku je ponovljeno da SAD „podržavaju status kvo Haram el Šarifa / Hramovne gore.“\n— The IMEU (@theIMEU) 22. maj 2018.\nAmbasada je zatražila izvinjenje od neprofitne organizacije koja je darivala fotografiju, rekao je njen zvaničnik Harecu. Dodao je i da je „nažalost, ceo događaj pao u senku jeftinog političkog čina“ i da je „odgovorni član osoblja identifikovan i uputio izvinjenje“, te da će se „pozabaviti ovim pitanjem unutar organizacije“.\nU međuvremenu, uprkos insistiranju američke ambasade na tome da Vašington podržava status kvo, drugi u to nisu baš toliko sigurni. Džamija Al Aksa se čak našla u centru parodije na izraelsku pesmu koja je pobedila na Evroviziji, napravljenoj u Holandiji.\n„Svetski lideri jedu iz moje ruke… Pokrenimo zabavu, da li dolazite? Bićemo u Al Aksi, koja će uskoro biti prazna“, kaže se u jednoj od strofa.\nIzraelska ambasada u Holandiji uputila je zvaničan protest.


Mihajlović: Ministarstvo dobija vrtić u narednih mesec dana - Udruženje poslovnih žena Srbije\nMihajlović: Ministarstvo dobija vrtić u narednih mesec dana\nU Ministarstvu saobraćaja, građevinarstva i infrastrukture uskoro će biti otvoreno obdanište za decu zaposlenih u tom ministarstvu, najavila je ministarka i predsednica Koordinacionog tela za rodnu ravnopravnost Zorana Mihajlović.\n„Želimo da pomognemo majkama koje su zaposlene da usklade roditeljstvo sa poslom. Postoje stvari koje kao društvo moramo da učinimo svi zajedno“, rekla je Mihajlovićeva koja prisustvovala konferenciji „Ravnopravno u lancu vrednosti“ posvećenoj osnaživanju ženskog preduzetništva.\nOna je navela da su žene vlasnice skoro trećine preduzetničkih firmi u Srbiji i da više od od 200.000 porodica živi od ženskog preduzetništva. Mihajlovićeva je naglasila da je zadatak društva da pomogne ženama da postanu ekonomski samostalne i da uđu u lanac nabavke velikih kompanija.\n„To nije jednostavno i lako, ali moramo naći zakonske načine da to sprovedemo. Zato podržavamo inicijativu Udruženja poslovnih žena da kroz institucije i zakonske okvire rešimo pitanje uključivanja preduzetnica u lanac nabavke“, rekla je ona.\nPredsednica Upravnog odbora Američke privredne komore Jelena Pavlović rekla je da će ta organizacija pomoći preduzetnicama koje osnivaju i vode mala i srednja preduzeća da se uključe na tržište i dobiju ravnopravan pristup obrazovanju i informacijama kako da razumeju potrebe tržišta i da sa svojim proizvodima i uslugama budu konkurentne. Pavlovićeva je istakla da APK veruje u osnaživanje ženskog preduzetništva i izrazila zadovoljstvo što inicijativu podržava potpredsednica vlade.\n“Verujemo da su važni primeri koji pokazuju da žene u Srbiji imaju potencijal da obavljaju odgovorne poslove i da postižu vrhunske rezultate kako u javnim poslovima tako i u privatnom biznisu“, rekla je Pavlovićeva i dodala da je veliki broj žena na rukovodećim pozicijama u 300 kompanija koje su članice AP i da ih je svake godine sve više.\nPredsednica Udruženja poslovnih žena Srbije Sanja Popović Pantić rekla je da je cilj da se srednja i mikro preduzeća povežu sa velikim korporacijama, omogući im ulazak u lanac dobavljača i otvaranje tržišta. “To nije moguće kroz regulativne procedure budući da mala preduzeća nemaju taj kapacitet, već treba da budu deo društveno odgovornoh poslovanja velikih kompanija. Nadamo se sa ćemo uz pomoć Koordinacionog tela i drugih udruženja napraviti značajniji pomak“, navela je Popović Pantić.\n“Kao velike kompanije svesni smo da smo generatori razvoja ali znamo da bez žena ne možemo ništa da uradimo. Želimo da broj zaposlenih žena u menadžmentu blizu 40-50 odsto i tu smo da pomognemo na svaki način“, poručio je Ukropina.\nKonferenciji „Ravnopravno u lancu vrednosti“ u Starom dvoru prisustvovao je i ambasador Holandije Henrik van den Dol, a učesnici su pre početka skupa obišli izložbu proizvoda preduzetnica iz Udruženja poslovnih žena Srbije.


Ovo je najređa krvna grupa na svetu, iznenadićete se - nije nulta\nM. K. 18. maja 2022. 06:42\nSmatra se da je nulta krvna grupa retka, ali zapravo najmlađa i najmanje rasprostranjena krvna grupa je AB koju ima oko pet posto stanovništva. Kako su nasledili gomilu antitela grupa A i B imaju vrlo specifična antitela protiv infekcija i osetljiv imunitet. Odlikuje ih i to što mogu da prime krv od svih ostalih grupa.\nZbog njihovog osetljivog nervnog sistema treba da izbegavaju napete, užurbane i agresivne sredine. Potreban im je mir i harmonija, te su vežbe meditacije, joga, šetnja u prirodi i laganiji fitness, metode i tehnike opuštanja koje im najviše odgovaraju. Teži fitnes i preznojavanje kod zahtevnijih sportova samo jos više doprinose stresiranju organizma i oslobađanju adrenalina, hormona stresa koji se inače lako izluči kod AB grupe.\nOvo su ljudi koji su po svojoj prirodi duhovni i često okrenuti religiji i duhovnosti koja im pomaže da lakše odrze balans sa svetom oko sebe, prenosi Espreso.\nImuni sistem kod ove grupe je dosta tolerantan i prijateljski nastrojen prema napadačima, koje pušta bez borbe u organizam, za razliku od O grupe ili „lovca“. Zato je važno za AB tip da vodi racuna o svom zdravlju, pogotovo kada je stres u pitanju, jer se osetljivost, mentalna i emotivna, koju dele sa A grupom, reflektuje na pad imunog sistema.\nOvo je kod Srba najređa krvna grupa, oni koji je imaju – potpuno…\nOduvek ste pogrešno pili sok iz tetrapaka: Slamčica se…\nZnate li zašto se Srbi ljube baš 3 puta? Ovaj pozdrav nosi…


ITF W15 Heraklion 3 Žene rezultati, Tenis ITF Žene - singl - Rezultati.com\nITF W15 Heraklion 3 Žene uživo, rezultati, ždrijebovi\nPOMOĆ: Nalazite se na ITF W15 Heraklion 3 Žene rezultati stranici u Tenis/ITF Žene - singl sekciji. Rezultati.com nudi ITF W15 Heraklion 3 Žene uživo rezultate, konačne i parcijalne rezultate, ITF W15 Heraklion 3 Žene ždrijebove i ITF Žene - singl poredak. Osim ITF W15 Heraklion 3 Žene rezultata možete pratiti preko 2000 teniskih turnira iz 70+ zemalja širom čitavog svijeta na Rezultati.com. Samo kliknite na kategoriju u lijevom meniju i izaberite vaš turnir. ITF W15 Heraklion 3 Žene servis rezultata je u stvarnom vremenu, osvježava se uživo.


Ulica Miloša Crnjanskog zatvorena za saobraćaj\nPostavljanjem saobraćajne signalizacije, od utorka 17. apila je onemogućen saobraćaj u ulici Miloša Crnjanskog u Bečeju, na potesu od ulice Gerberovih do ulice Zmaj Jovina u Bečeju zbog izvođenja radova na rekonstrukciji saobraćajnice.\nKako jeranije najavljivano iz lokalne samouprave, obnoviće se trotoari, saobraćajnica, kolski prilazi, parking mesta, vodovodna mreža, biće sprovedeno kabliranje niskonaponske elektro-energetske mreže i postavljena javna rasveta i to na potezu od ulice Žilinski Endre do Gerberovih.\nNajpre će se izvoditi radovi na presvlačenju saobraćajnice od ulice Gerberovih do Zmaj Jovine i to od 15. do 30. aprila. Deonica će u tom periodu biti zatvorena za saobraćaj, uz povremeno propuštanje stanovnika tog dela ulice.\nGrađani će o početku radova na na rekonstrukciji drugog dela ulice biti obavešteni najkasnije sedam dana pre početka radova.\nApeluje se na sve privredne subjekte da svoje poslovanje planiraju u skladu sa navedenom situacijom i da za vreme izvođenja radova koriste alternativne prilaze svom objektu.


Završena dvanaesta ramazanska akcija mesne industrije Ovako – Ovako\nPaštete i jela iz konzervi\nZavršena dvanaesta ramazanska akcija mesne industrije Ovako\nNovembar 7, 2016 By ovako In Novosti No Comments\nMesna industrija Ovako okončala je dvanaestu tradicionalnu ramazansku akciju, tokom koje su podijeljene 22 tone mesa i mesnih prerađevina.\nOvogodišnjom donacijom obuhvaćeno je 48 udruženja preko kojih će pomoć biti distribuirana do krajnjih korisnika.\nNeka od udruženja koja su primila donaciju su Pomozi.ba, Merhamet, Dobrotvor, Emaus, Crveni Krst, Oaza, Ruhnama, Islamic Relief, Mjedenica, Lasta, te mnoga druga udruženja raspostranjena na cijelom teritoriju Bosne i Hercegovine.\n– Dvanaest godina za redom vraćamo naš dug zajednici, jer realno da nije naših lojalnih kupaca, danas mesna industrija Ovako ne bi bila najveća prehrambena kompanija u Bosni i Hercegovini. Ovo nije jedini način na koji nastojimo da se odužimo zajednici. Pored humanitarnog rada aktivni smo i kroz sportske, obrazovne i kulturne aktivnosti, ali naš primarni cilj je pomoć socijalno ugroženim građanima. Iskoristio bih ovu priliku da se zahvalim svim našim uposlenicima koji su pomogli u pripremi i realizaciji dvanaeste ramazanske donacije, izjavio je Nedžad Biberović, marketing menadžer Ovako d.o.o.\nOVAKO Perfeta pašteta\nMesna industrija Ovako završila je dvadedesetu uzastopnu tradicionalnu Ramazansku kampanju, tokom koje su distribuirali blizu 22 tona mesa i mesnih proizvoda. Sa ovogodišnjim donacijama, uključuje 48 raznih asocijacija širom...\nMesna industrija Ovako sagrađena je u sklopu proizvodno-distributivnog centra u Blažuju (Sarajevo, BiH). Posjedujemo opremu koja predstavlja posljednju riječ tehnologije, što omogućava proizvodnju naših prozivoda prema zahtjevima i standardima Evropske unije.\nModerna tehnologija i tim stručnjaka kojima raspolažemo dovoljna su garancija proizvoda vrhunske kvalitete i sigurne higijensko-sanitarne ispravnosti.\nMesna industrija Ovako okončala je dvanaestu trad...\nDino Merlin: “Perfetta” me je vratila u mladost\nVelika muzička zvijezda Dino Merlin postao je za�...\nSavremeni način života ostavlja sve manje prosto...\nTakođer, kvalitet prozivoda pod stalnom je kontro...\nSuho mesnati proizvodi\nNajkvalitetnije komade goveđeg mesa, pripremljene...\nAkova Impex d.o.o.\nMostarsko raskršće bb\n71240 Blažuj - Hadžići Sarajevo\nTel: +387 33 771 900\nFax: +387 33 771 912\nCreated by: DIGITAL MEDIA DESIGN\nerror: Sadržaj je zaključan!


Sutra počinje Tamburica fest u novom formatu | NSU\nNaslovna Istaknuto Sutra počinje “Tamburica fest” u novom formatu\nTamburasi Drustva lekara Vojvodin April 2109 foto Branislav Lucic\n13. po redu svetski festival tamburaške muzike “Tamburica fest 2020“, počinje sutra, 23. oktobra u potpuno novom formatu, kao multimedijalna manifestacija i u skladu sa trenutnom epidemiološkom situacijom na kojoj će do nedelje, 25. oktobra nastupiti tamburaški sastavi iz Srbije, Mađarske, Slovenije, Hrvatske i Crne Gore.\nTamburaši će muzicirati sa svojih destinacija, iz svojih gradova a sve će biti uživo prenošeno putem lajv striminga, internetom preko društvenih mreža i televizijskog prenosa javnih servisa, RTV Srbije, RTV Vojvodine i RTV Republike Srpske. Takođe, Novosađani će nastupe majstora pera i žice moći da prate na velikim led ekranima postavljenim na Sunčanom keju kraj “Štranda“ i na platou ispred “Spens-a“.\nEpitet “zemlja prijatelj festivala“ ove godine ponela je Italija, pa će uvodne festivalske večeri uz promociju bogate istorije i kulture Apeninskog poluostrva nastupiti i čuveni tenor, Matija Zaneti a „Tamburica fest 2020“ zvanično će otvoriti Кarlo Lo Кašo, ambasador Italije u Srbiji, takođe u živom prenosu.\nКako ističe dr Jovan Pejčić, direktor festivala, organizatori su u skladu sa razvojem novih tehologija ali i uslovima pandemije u kojima trenutno živimo, odlučili da u okviru kreativnih muzičkih industrija nastave sa očuvanjem i promocijom bogate tradicije.\n“Naš cilj je negovanje kulturne baštine pa je ovogodišnji festival organizovan zapravo po inovativnom konceptu promocije tamburaške prakse”, kaže dr Pejčić. “Naravno, u prvom planu nam je, kao društveno odgovornom udruženju najvažnije zdravlje učesnika i publike. Tako će tamburaški orkestri muzicirati u svojim gradovima i državama a ljubitelji i poštovaoci tamburaške muzike, kako kod nas i u regionu, tako i u bilo kom kraju sveta, bezbedno pratiti prenos uživo putem interneta.”\nSva tri festivalska dana, četvoročasovni program sadržaće i retrospektivu najznačajnijih revijalnih koncerata na “Tamburica festu“ u prethodnih nekoliko godina, kao što su nastupi Željka Bebeka, Lepe Brene, Željka Samardžića … sa tamburaškim orkestrima. Takođe, u jedinstvenoj tamburaškoj promenadi, biće predstavljena kulturno- turistička ponuda Novog Sada kao i najznačajnija mesta i spomenici u čast tamburaša i pesnika.\nVratite festival u Deronje gde mu je i mesto.


Putari: Blokiraćemo celu zemlju! (FOTO) – Nadlanu.com\nPutari: Blokiraćemo celu zemlju! (FOTO)\nObjavljeno 29. maja 2013. / 16:45:06\nPredstavnike putarskih preduzeća iz Samostalnog sindikata putara Srbije u vladi su primlili predstavnici ministarstva finansija i privrede i ministarstva saobraćaja, i generalni sekretar vlade Veljko Odalović sa kojima su održali sastanak u prisustvu v.d. generalnog direktora Puteva Srbije Zorana Drobnjaka.\nProtest je završen negde oko 15.40 sati, i nakon toga saobraćaj koji je bio blokiran u tom delu grada, ponovo normalno funkcioniše.\nDrobnjak je rekao za Tanjug da podržava zahteve putara i da neće biti otpuštanja 10.000 radnika u putnoj privredi, kao što tvrde njihovi predstavnici.\nPredsednica Samostalnog sindikata putara Srbije, Sonja Vukanović je rekla da je na sastanku dogovoreno da se formira radna grupa koju će činiti njihovi predstavnici i predstavnici resornih ministarstava i Puteva Srbije koja će precizno utvrditi koliko država duguje putarima i plan za rešavanja problema u toj privrednoj grani.\nVukanovićeva je rekla da vlada mora da donese neke odluke do 10. juna, ili će putari blokirati saobraćaj u zemlji.\n“Ako neće milom, onda će silom”, poručila je Vukanovićeva.\nOna je rekla da bi tek od naredne godine moglo opet da se vrati finanisranje putne privrede iz naknada za naftu i naftne derivate. Zahtevi putara bili su da im država isplati dug od 9,7 milijardi dinara, obezbedi još šest milijardi za održavanje puteva do kraja godine i da se vrati finansiranje putne privrede iz naknade za tečno gorivo.


Američki senatori obećali promociju privrednih potencijala u Crnoj Gori\nDelegacija američkih senatora najavila je nakon razgovora sa crnogorskim predsjednikom Filipom Vujanovićem na cetinju da će po povratku u Vašington biti najbolji promoter komercijalnih veza Sjedinjenih Država sa Crnom Gorom.\n»Obećavamo da ćemo po povratku u SAD, biti najbolji ambasador privredne komore Crne Gore koga ste ikada imali" , kazao je ma zajedničkoj konferenciji za novinare sa Vujanovićem. član američke delegacije, senator Saksbi Čemblis iz savezne države Džordžije. Dodao je da će da američkim investitorima prenijeti da je "Crna Gora divna zemlja i izvjestiti ih o velikim mogućnostima ulaganja" .\nSenator Čemblis je u ime šestorice senatora podržao zahtjev Crne Gore za prijem u Parterstvo za mir, rekavši kako to predstavlja korak u dobrom smjeru.\n"Dobro je što Crna Gora ima rukovodstvo koje je odlučno da je vodi u pravcu pristupanja Partnerstvu za mir", kazao je Čemblis, negirajući da je posjeta američkih senatora povezana s predstojećim izborima u Crnoj Gori i da predstavlja podršku crnogorskoj vlasti.\n"Naša posjeta je bila planirana prije referenduma i prije izbora i njen cilj nije podrška nijednoj političkoj strukturi već nastavak napora u cilju poboljšanja odnosa dvije zemlje", rekao je Čemblis, ističući da je "Crna Gora slobodno društvo".\n"Imali smo priliku da razgovaramo ne samo sa predstavnicima jedne, već i druge političke opcije i da čujemo drugačija mišljenja", kazao je senator iz Džordžije.\nPredsjednik Vujanović je istakao da je saradnja sa SAD strateški interes Crne Gore.\nOn je rekao da Crna Gora ima veliki interes za partnerstvo sa kompanijama SAD u svim oblastima, od privatizacije, investiranja do partnerstva sa crnogorskim kompanijama.\n"Iskazao sam očekivanje da će američke kompanije biti sve prisutnije na ekonomskom prostoru Crne Gore i da ćemo intezivirati prezentaciju naših ekonomskih resursa na tržištu SAD", naveo je Vujanović. Vujanović se SAD zahvalio i zbog brzog priznanja državne nezavisnosti nakon referenduma, kao i za ekspertsku pomoć koju Vašington pruža u reformskim procesima u Crnoj Gori.